
ŠKOLSKI ODGOJNO-OBRAZOVNI 
RAD PREMA MIŠLJENJU BRACE 
RADIĆA I SELJAČKE STRANKE 

II. 

Izloživši tako misli osnivača seljačke stranke o zadaći i 
svrsi školskoga ođgojno-obrazovnoga rada, prelazim na prika¬ 
zivanje njihovoga mišljenja o tom, kako treba da se u ško¬ 
lama postupa. 

Već je spomenuto, da je Stjepan Radić bio protiv onoga, 
što je nazvao intelektualizmom, t. j. protiv sistema, koji traži 
samo što točnije ponavljanje naučenoga gradiva i ne osvrće se 
ni na što drugo. Taj sistem urodio je pravom utrkom, u kojoj 
od nekoliko paralelnih prvih razreda do osmoga stigne vrlo 
malen broj. Kako je talenata malo, služe se srednji i slabiji 
učenici svima mogućim sredstvima, da se p r o v u k u, pri čem 
nema traga kakvom zajedničkom radu profesora i 
učenika. To je sistem, gdje se ne pazi na cijelu učenikovu dušu, 
nego samo na umne sposobnosti i to samo za reprodukciju. 
Taj sistem isključuje učenikov ponos i iskrenost, jer ponos se 
poistovjetuje s drzovitošću, a iskrenost s besramnošću. 

Radi toga su odgovori učenika niz doskočica, šaputanja, 
prepisivanja i varanja. Posljedica svega toga jest površnost i 
nesustavnost i onoga nesretnoga znanja, za kojim današnja 
škola ide kao za jedinom svrhom, pa golema većina učenika 
izlazi iz srednje škole, pa i sa sveučilišta s nejasnim pojmo¬ 
vima o najvažnijima pitanjima misli, o naj¬ 
potrebnijima stvarima života. 

Mjesto principa »školskoga napretka« u znanju treba istaći 
načelo školskoga napretka u radinosti i u poštenju. U školi bi 



ovakyHi paketa 


odašilje dnevno a sv» mjesta u 

državi 


Robna leuta 



i a grab* Mifea 414 


hod koje možete naručiti sve što 
jd potrebno *e Vas lično* xa 
Vašu obitelj Ili ka Vaie kućanstvo 

pol to m Ili željeznicom. 

Ako roba ne bi odgovarala, itftt 
tamfanjujeme Hl vraćamo nov«<< 

Birajte sva lio Vam Iraba iz na¬ 
ših raskošnih kataloga, koja ćemo 
Vam slati -na zahtjev besplatne. 

Maručujte dakle I Vi poftomi 


565 




učenici trebali sve da nauče, jer ona mora biti velika umna 
radionica, u kojoj je učitelj poslovođa, a učenici njegovi po¬ 
magači. 

Znanje ne treba istjerati, nego ga proširiti i učiniti teme¬ 
ljitijim, ali se ono mora podrediti poštenju i marljivosti. 

Škola neka nastavlja posao roditeljski: da se mladež sve¬ 
strano razvija. Dok toga ne bude, ostat će naše škole sjeme¬ 
nište slabili značajeva, prave tvornice kotača i kotačića za 
neprijateljska triumfatorska kola. 

Škola je premalo slobodna, jer je prijašnje crkveno tutor¬ 
stvo zamijenjeno skrbništvom političkih vlasti, koje učitelja 
pritištu i prosvjetu guše. Učitelju je u njegovom školskom radu 
različitim propisima i osnovama toliko skučena sloboda, da će 
mu se doskora propisivati, koliko puta smije u školi zakašliati. 

Školski programi i nadzornici zapravo su samo kliješta 
za učitelje, a nisu vodiči i savjetnici. Izbor štiva, teme za za¬ 
daću, način klasifikacije i predavanja toliko stežu slobodu uči¬ 
teljevu, da je on puki stroj, a ipak tek »kad učitelj rnože biti 
samostalan i raditi po svom iskustvu i savjesti, onda se vidi, 
koliko vrijedi«. 

Učitelji se kore, globe i premještaju i radi slaboga škol¬ 
skoga napretka, a sve se upravo izmišlja, da se ubije njihova 
inicijativa, da budu poslušni činovnici i nesamostalni prosvje¬ 
titelji i odgojitelji. 

Nova sloboda, koja ima biti trajnija i veća od nekadašnje 
— a prema njoj treba da je veća i odgovornost za moralni i 
umni napredak — mora imati tri čvrsta temelja: moral, visoko 
obrazovanje i siguran imovinski položaj učiteljev. Nad učite¬ 
ljevim moralom treba da bdije javno mišljenje uopće i rodi¬ 
teljsko napose. Obrazovanje njegovo neka je visoko umno i 
široko praktično. Učiteljstvo treba da je najsavjesnije i naj- 
svestranije obrazovani, ali onda i najbolje plaćeni stalež, u 
koliko se pravi učiteljski rad uopće može platiti. 

Bez reda nema nauke — piše S. Radić u četvrtom po¬ 
glavlju — a reda nema bez vjere u dobro i bez smisla za ljepotu. 
Naša inteligencija, osobito činovnička, tipičan je i upravo tra¬ 
gičan primjer nereda: ni za što nema ono vremena, ni za što 
novaca, ništa ne može i ni za što ne može dati inicijative. 
Čudna su — kaže — ta naša velika i mala gospoda: bez s v o g a 
vremena, bez svoga novca, bez svoga uvjerenja. To nije 
samo »nered«, to je moralno i materijalno rasulo. To se rasulo 
kao zaraza širi među obrtništvo, radništvo i seljaštvo. U 


takvom rasulu prirodna je i neizbježiva misao, da je jedino 
spasonosna vojnička disciplina. 

Prestajući vjerovati u dobro i ljubiti ljepotu ne može 
naše društvo imati smisla za red uopće. Red nije uzrok, poče¬ 
tak, princip, nego posljedica, rezultat. Gdje god se s »redom« 
počinje, tamo se svršava s anarhijom ili nasiljem. 

Strah pred drzovitom manjinom ima se iskorijeniti. Raz¬ 
redu — piše — treba govoriti, da su svi u glavnom dobri i 
i uredni, a samo nekoji postanu na čas nemirni i tako zli, da 

se čini, kao da su pokvareni, pa svojom smjelošću mogu za¬ 
strašiti većinu. A to je najveća sramota i najveća pogibao na 
■ svijetu, da se poštena i mirna većina preplaši zlobne i drzo¬ 

vite manjine, t. j., da dobro samo i na čas uzmakne pred zlim. 

Kako se sada mirno gleda i trpe pogreške, koje se čine 
male i neznatne, tako će se danas-sutra mimo gledati ili čak 
i pomagati nepoštenje, bezakonje i nasilje svojih drugova u 
službi. Kako se sada ne ufa braniti dobro u razredu, tako se ne 
će ufati braniti pravo u životu. 

S. Radić je za odgoj u zajednici, pa kaže, da školska mla¬ 
dež mora odmah osjetiti, da ju njezin učitelj smatra jedin¬ 
stvenom moralnom cjelinom, koja je solidarno odgovorna. Mla¬ 
dež mora znati osjećati, da učitelj na nju gleda kao na bu¬ 
duće ljude i to na takve ljude, kojima je dužnost, da 
mnogo staro zlo odstrane i mnogu davnu pogrešku poprave. 

Ali sam učitelj mora biti takav, da može služiti kao uzor 
svojim učenicima. Gdje profesor čitavim svojim javnim živo¬ 
tom stoji uz bezakonje i nasilje, ne mogu iz škole izlaziti jaki 
značajevi, neustrašivi pioniri dobra i pravice, a ondje ne može 
u školi biti ni prave discipline, osnovane na uvjerenju. 

Bez vjere u dobro i bez odvažnosti to dobro braniti, uči¬ 
telj je nesposoban, da u mladeži probudi smisao za moralni red, 
koji se pokazuje redovitim i najsavjesnijim vršenjem svih svo¬ 
jih dužnosti. 

Na mladež ne treba gledati s visine, ali joj ne treba ni 
laskati, nego dati razumjeti, da samo onoliko vrijedi, koliko 
se ozbiljno trsi i nastoji, da iz nje postanu potpuni ljudi. To 
nastojanje: biti pravim čovjekom, životna je misija svakoga 
od nas. Za nju radi se svaki dan i nema posla tako neznatna 
i kratkotrajna, koji ne bi p o tomu, kako se radi, oda¬ 
vao našu volju i spremnost, kanimo li biti ljudi ili ništarije. 

Svako savjesno vršenje dužnosti korak je velikoj svrsi 
biti pravi čovjek, pa svaki i najneznatniji učenički posao po¬ 
staje vrlo važan. 

Male pogreške treba kažnjavati strogo, a velike blago. 
Škola se ne smije smatrati sitom, na kojemu se »pšenica pro¬ 
sijava od pljeve«, pa je najveća zabluda suvremene škole, što 
nastoji da se riješi zlih učenika, kao i nedarovitih. Najviše se 
treba starati za najzapušteniju djecu. 

Ono, što se uči, vrijedi samo toliko, koliko čovjeka čini bo¬ 
ljim i kreposnijim. 

Prigovori Antuna Radića u pogledu načina rada u našima 
školama, osobito srednjim, svodi se u glavnom protiv meha¬ 
ničkoga memoriranja bez samostalnoga zaključivanja i prosu¬ 
đivanja i protiv pomanjkanja svake slobode. 

Mehaničko pamćenje bez zaključivanja i prosuđivanja pri¬ 
kazuje A. Radić slikovito ovako: »Šalju čovjeka u tamnu sobu 
i uče ga, gdje je što, ali mu nikako ne dadu svijeće, ne dadu 
mu svijetla, da s a m vidi, da si sam posvijeti... Oni ne kažu: 
zašto je što i čemu je, nego samo: to~ i to jest. Ničemu ne 
kažu uzroka ni razloga. 

Zato nije čudo, što ima ljudi, koji su svršili svih »dvanaest 
škola«, pa se ipak ni najmanje ne staraju, zašto je to i to tako, 
a ne onako — nego mimo gledaju i najveću krivicu, a i sami 
ju čine. 

Nije čudno ni to, što đaci u školama rado ne uče... Jer 
cijeli taj školski nauk nije drugo, nego ovo: Vode te po tamnoj 
sobi, pa ti govore: tu je to, ovdje stoji ovo, tamo leži ono i t. d., 
a ti niti što vidiš, niti što znaš, čemu je to, samo pamti i pamti, 
da im uzmogneš kazati, kad te upitaju! — A nemojte misliti, 
da bi tako moralo biti, i da bez »muke nema nauke«. Nipošto! 
Znao se naći učitelj, koji nam je samo malo posvijetio, tako 
da smo i sami nešto vidjeli u toj strašnoj tami i mi smo gorjeli 
i bili bismo ga slušali gladni i žedni«. (»Dom«, V., 291.) 

Škola ima učiti bez straha i zastrašivanja. U školi se 
previše ponavlja: »budi mira n, budi strpljiv, budi po¬ 
slušan, budi pokoran, budi ponizan... Mnogoga 
djeteta sve se to tako primi, ta vječna prodika o pokornosti i 
poniznosti, da zbilja od njega ne će biti ne samo junak, nego 
ni pravi čovjek: uvijek će ostati nekako strašljivo i sramež¬ 
ljivo — a sve je to dobilo u školi«. 

Taj neslobodni duh naše srednje škole toliko je djelovao 
na samoga Antu Radića, te je jednom napisao: »Ja sam bio u 
školi dobar dijak, imao sam »dobru glavu«. Ali Bože dragi, 
kako sam odahnuo, kad sam svršio sve te škole, t. j., kad se 
više nisam trebao bojati učitelja i profesora! Ja sam postao 


drugi čovjek i cijeli svijet mi je postao drugačiji. Još bi samo 
koji put sanjao, da sam u školi i sve bi drhtao, — a u jutro 
bih hvalio Bogu, što je sve to samo san, a ja u istinu slobodan. 
Uh, lijepo ti je to — biti slobodan!« 

Što se tiče zastrašivanja i traženja potpune pokornosti u 
školi, o tom piše Stjepan Radić, da je »teško ili bolje, nemo¬ 
guće uspravno hodati, kad se hrptenjača u djetinjstvu zgrbi«. 

Što Ante Radić misli o odgoju u školama, vidi se iz ovih 
riječi: »Dosta se govori i piše, da škola mora i odgajati. Pod 
odgojem mnogi misle vječno moralisanje, a i nas u novije vri¬ 
jeme misle, da moralno odgajaju, kad mladeži brane, da motri 
oko sebe i o tom misli. Tko hoće odgajati mladež, neka ju nauči 
razumijevati po malo svezu između života i škole. No zato 
treba ljudi, koji se ne boje zbilji života pogledati u lice«. (Djela, 
XVI., 48.) 

Prikazujući engleske privatne pripravne zavode i njihov 
način rada pod naslovom »Novi odgoj« piše Ante Radić o tom, 
kako će mnogi učenik iz tih škola izići s manjkavim znanjem. 
»Ali u zamjenu za sve to (malo znanje) svi će izići iz škole 
znajući, što znače riječi pravda, neustrašivost, poštenje: oni su 
naučili^ govoriti istinu, osuđivati denuncijaciju, vladati sobom 
i drugima, a nada sve: preuzimati i nositi odgovornost. Bačeni 
poslije u život — oni će i dalje braniti uredbe svoje domovine 
s istim žarom, kako su branili uredbe svoje škole. Oni će se 
znati — većina — svuda protiviti neustrašivo, odlučno i 
pošteno. To vam je engleski — schoolboy — đak posebno biće: 
na po dijete, na po čovjek. Koliko mu nedostaje intelektualnoga 
znanja — to je ipak nešto, ako ima pravo Didon: »Odgoj — 
to je umijeće emancipovati ljude«. (Djela, XVI., 56.) 

.Sf 

Sada bi trebalo razložiti još samo to, kako su osnivači 
seljačke stranke mislili, da treba urediti naše školstvo, počevši 
od početne pučke ili narodne škole pa do sveučilišta, te kakvo 
uređenje školstva predviđa program seljačke stranke. 

Već u »Domu« g. 1901. piše A. Radić, u članku »Pučka 
seoska škola«, da je potrebno, da »škola ne bude seljaku šteta 
i pokora: 1. da u svakom selu bude škola, 2. da toj »seoskoj 
školi« bude učitelj seljak, 3. da djeca dolaze u »seosku školu« 
samo zimi, 4. da svako dijete samo svake nedjelje odlazi od 
kuće i to u crkvu i k školanom učitelju u školu. 

Taj je zahtjev unesen i u program, koji kaže: »1. Pučke 
ili male narodne škole imadu se tako udesiti, da ne budu na- 

rodu na teret, a da ipak bude škola u svakom većem mjestu«. 
Obrazlaže to program na drugom mjestu ovako: »Pučke su 
škole danas narodu na teret zato, što se je svijet podijelio, pa 
roditelji privlače djecu k poslu od malih nogu. Istina je, to 
je neprilika, ali u školu se mora. Olakšati bi se dala stvar 
tako, da bi svako selo imalo svoju školu, u koju bi djeca do¬ 
lazila većinom zimi, a učitelj bi bio koji upućeni seoski momak 
ili čovjek... Tako bi djeca išla u školu u radne dane, a u 
nedjelju školanomu učitelju, i to tri, ili četiri godine. Četvrtu 
ili petu godinu išla bi djeca u školu samo školanomu učitelju«. 

»Škole moraju — kaže dalje program — biti narodne i 
praktične, ili strogo znanstvene. Narodna ili praktična mora 
biti osobito pučka škola, te se iz nje ima odstraniti sve, što 
je tuđinsko i nepotrebne, a za odraslu mladež treba po poseb¬ 
nom zakonu u svakoj općini urediti praktičnu pouku u seljač¬ 
kom gospodarstvu. Gimnazije i druge više škole ne smiju biti, 
kako su danas, samo kao kakve fabrike za nevaljane činovnike, 
nego se mladež u njima ima učiti prije svega to, da zna, kako 
narod živi i što narodu treba, a mjesto mrtvih i tuđih jezika, 
latinskoga i grčkoga, ima se tu učiti češki i ruski, pa francuski 
i engleski. Visoka škola ili sveučilište ima se tako preurediti, 
da iz nje budu zbilja izlazili učenjaci. Mjesto današnjega sveu¬ 
čilišta, na kojemu mladež velikom većinom samo dangubi i 
upropašćuje najprije svoje roditelje, a kasnije cijeli narod, 
mjesto toga imadu se urediti posebne strukovne škole za poljo¬ 
djelstvo, za obrt, za trgovinu i promet, za financije, za upravu, 
sa sudstvo, za školstvo i za vojništvo, da svi državni službenici 
budu u svojoj struci valjano izučeni i da danas sutra zbilja 
budu narodu na korist, a ne samo na teret pa i napast«. 

Iz ovoga se vidi, kakva treba da bude škola prema za¬ 
htjevima seljačke stranke. Ona mora biti narodna, puna na¬ 
rodnoga duha tako, da njezini gojenci postanu ne samo ljudi, 
koji će narodne potrebe razumjeti i za njih se brinuti, nego i 
pravi i čelični borci za dobro i pravdu, a nepomirljivi protiv¬ 
nici svake nepravde i krivice, ona mora učiti poštenju, odga¬ 
jati karakterne ljude čvrstoga i nepokolebljivoga uvjerenja, 
dobre članove narodne cjeline, koji su uvijek spremni svoje 
časovite interese podrediti interesima zajednice, vrsni struč¬ 
njaci, koji mogu svojim poštenim radom zarađivati sebi koru 
kruha, a da ne budu ovisni samo o državnom namještenju. 
Škola, osobito početna na selu, ne smije biti narodu na smetnju, 
a ipak mora seljačkoj mladeži davati dovoljno znanja i etičkoga! 

shvaćanja. Srednja škola ne smije biti nepraktična, a čitavo 
vrijeme školovanja ne smije trajati predugo. Duh u školi treba 
da je slobodan, bez nepotrebne, osobito vojničke stege, koja 
ubija u čovjeku potrebu za slobodom, a sam rad u njoj mora 
pobuđivati što više volju i smisao za samoradom. Cijela škola 
neka je što bliže životu, jer će samo tako moći odgajati ljude, 
koji se znadu u svijetu snaći, koji znadu raditi i imaju raz¬ 
vijenu snažnu volju. Ukratko, škola treba da spremi čovjeka, 
koji će znati i htjeti boriti se i za sebe, za svoj lakši i bolji 
život, i za zajednicu, u kojoj živi, a sve poštenim svojim radom 
i stručnom svojom spremom. 

Prema ovima zahtjevima izrađen je konačno i program 
od g. 1823., u kojemu se kaže: 

»Škola i izvanškolska narodna prosvjeta općenita je stvar 
svega naroda, te cijela država ne samo što vođi glavnu 
brigu za narodnu prosvjetu, nego u potrebi nosi za nju i trošak. 

Osnovna (prva ili pučka) škola imade seljačko obi¬ 
lježje i prva joj je svrha, da se postigne potpuna i trajna 
pismenost u narodu. 

Gospodarska općina osniva u svakom selu (zaselku, 
mjestu) javnu, opće pristupnu školu za pismenost djece i od¬ 
raslih s besplatnim učilima za djecu, a sve troškove za to uz 
gospodarsku općinu nosi i županija i cijela država, prema po¬ 
sebnom zakonu o narodnoj pismenosti. 

Opća narodna (pučka) škola ima po selima i po gradovi¬ 
ma seljačko privredno i kulturno obilježje. 

Poslije svršene opće narodne škole sva ženska i muška 
mladež priučava se najmanje dvije godine praktičnoj privredi 
svake vrsti, već prema shodnosti i mogućnosti, ali svagdje 
s opće prosvjetnom poukom i praktičnim učenjem ruskoga i 
njemačkoga jezika. 

Ukidaju se sve današnje tako zvane srednje škole (gimna¬ 
zije, realke, liceji), a mjesto njih se osnivaju narodne škole 
za opće obrazovanje, koje traju najdulje četiri godine, koje 
mogu polaziti i odrasli, a s kojima je uvijek spojeno i priuča- 
vanje praktičnomu radu bilo tečajem školske godine, bilo kroz 
produžene praznike, te u kojima nema ni današnjih ocjena, ni 
današnjih svjedodžaba, a u kojima se uči engleski. 

Tko ne svrši pripravnih godišta za rad, ne može polaziti 
narodnu školu za opće obrazovanje. 

Uz narodnu školu za opće obrazovanje opstoji čitav niz 
posebnih strukovnih škola (gospodarskih, obrtnih i trgovač- 

kih), koje se polaze istodobno, a imadu opće obrazovne teča¬ 
jeve, te usavršavaju u ruskom i njemačkom jeziku. 

Iz nar odne škole za opće obrazovanje prelazi se u stručne 
škole za inteligenciju kao: gospodarske, sudačke učiteliske 
veterinarske ljekarničke, graditeljske, mjernieke. Ove škole 
traju najduže tri godine. Ule 

Današnje sveučilište kao tobožnja visoka škola ukida se 
i P re , tVara " Cltav niz znanstvenih zavoda. Zadržavaju se fakiJ 

aolaST-' \ teh " iČki ’ “ ° sniva se IM £ profesore 
škola za opće obrazovanje i strukovnih škola za inteligenciju 

Predavanja na profesorskom fakultetu pristupna su sva¬ 
komu, a na sveučilišne znanstvene zavode može se upisati 

llTpZlZ 3 T i&mnom ispitu pokaže spremu za 

poseb°g m zSS™™ at0lSkU ’ Pr ° SVjet “ ih * 


Prema tomu bi cio naš školski sustav bio ovakav: 

Škola za pismenost 
1. g. 

1 - Opća narodna škola 

!• g- 2. g. 3. g. 4. g. 5. g. 

I—-1-1-1- 1 


Radno vrijeme 
1- g- 2. g. 

I-1 


Naredna škola za opće obrazovanje 
L S- 2. g. 3. g. 4. g. 

I--1-1-1 


-I- 


Strukovne škole 
!■ g- 2. g. 3. g. 
I-1-1 


Strukov. škole za inteligenciju Fakulteti 
(stručnjake: gospodarske, su- (liječnički, 
dacke, učiteljske, veterinarske, tehnički, 
ljekarničke, graditeljske, mjer- profesorski) 
ničke) 

L g- 2. g. 3. g. 

I-1-1 


Znanstveni zavodi 


Škola za pismenost trajala bi 
škola pet godina, a radno vrijeme 
vređi) dvije godine. Budući, da se 


jednu godinu, opća narodna 
(priučavanje praktičnoj pri- 
u to vrijeme uči (opće pro¬ 


svjetna pouka, praktično učenje ruskoga i njemačkoga jezika), 
traje osnovna ili početna škola zapravo osam godina. To je u 
toliko potrebnije, što seljačka djeca redovito i ne će polaziti 
još koju školu osim možda strukovnu gospodarsku na uzornom 
seljačkom gospodarstvu, kakva program predviđa. 

Narodna škola za opće obrazovanje traje četiri godine, 
ali počinje zapravo već s dvije godine radnoga vremena, a 
kako je početna škola trajala 5, odnosno 6 godina, dobiva već 
ođrasliju mladež, koja će bolje shvaćati i lakše samostalno 
raditi. Strukovne škole za inteligenciju, kako ih naziva 
program, a mogli bismo reći za stručnjake, koje dolaze 
na mjesto današnjih fakulteta, traju samo tri godine tako, da 
mladić ili djevojka svršava škole i postaje činovnik ili struč¬ 
njak s navršenom 21. ili 22. godinom. Iz strukovnih škola za 
praktična zvanja izlazi se s navršenom 18. godinom. 

To je u skladu s onim, što je Stjepan Radić pisao o pre¬ 
dugom trajanju današnje škole. On piše, da je 12 škola naj- 
zlosretnija predrasuda. »Današnji školski sistem naš je go¬ 
spodar, pače tiranin, mjesto da nam bude pomagač. Kad bi svi, 
koji odlučuju o zvanju svoje djece, vazda mislili na to, kako je 
naš život izvanredno kratak... ljuto bi požalili pogrešku, koju 
počinjaju puštajući nas, da u beskorisnom naporu enciklope¬ 
dijskih ispita gubimo najljepše godine svoje mladosti... Ja 
bio najvolio, da za veliku većinu naše djece svako učenje pre¬ 
stane i pravi život za njih nastane s petnaestom godinom«. 

Svih ispita u današnjem smislu ima nestati. Ante Radić 
je već g. 1902. u svomu »Domu« izvrgao ruglu današnje ispite 
i rekao, da »nema dobre i naravske stvari, koje ljudi ne bi 
mogli pokvariti i izopačiti... Tako vam je i ova stvar s ispi¬ 
tom. Ne mislim na to, što se gelješto ispit položi i »po prija¬ 
teljstvu«, nego mislim na dvije mnogo veće stvari... Može li 
tko i pred kim položiti takav ispit, po kojemu bi se vidjelo, 
da će ovaj čovjek biti pravedan sudac? 

Druga je stvar ovo: Nikakav ispit ne može nadomjestiti 
onoga, čega tko nema, a za službu treba... Nikakva svje¬ 
dodžba ne može dati mladiću od 25 godina ono, što ima čovjek 
od 50 godina. Ne može mu dati onoga razuma, onoga mira, 
onoga dostojanstva, onoga — svega, što imadu samo stariji 
ljudi, a mladići nemaju, niti mogu imati. 

Danas su osobiti prijatelji ispitu — Nijemci... A da svi 
ti ispiti nisu Bog zna kako potrebni, pa da se i bez njih može 
živjeti i to vrlo lijepo, to se vidi po slobodnoj Americi, gdje 
nitko nikoga ne pita za ispite«. (»Dom«, III., 171.) 


572 


573 


Stjepan Radić pak piše u vezi s ispitima, pomoću kojih se 
dolazi do svjedodžaba i diploma, da bi se dokazalo, koliko 
se škola svršilo: »Treba pitati, što si u školi učio i naučio, 
a ne koliko si škola svršio«. Još bolje bi bilo pitati: što 
znadeš i što možeš s uspjehom raditi, pa bi pre¬ 
stala današnja jagma za svjedodžbama, koje omogućuju nespo¬ 
sobnim kruhoboreima ili ignorantima, da uza sve svoje potpuno 
neznanje i savršenu nesposobnost za bilo kakav produktivan 
posao, zapremaju mjesta u visokim činovničkim grupama. To 
bi bilo u skladu i logičan rezultat čitavoga školskoga sustava, 
kako su ga zamislili osnivači seljačke stranke i formulirali u 
njezinom programu. 

Stjepan Kranjčević 



KRAMPUS NA PERIFERIJI 

ULOMAK iZNEŠTAMPANOG ROMANA REPORTAŽE 
»TRI DANA ŽIVOTA« 

2. prosinca. 

Učitelj je-došao ujutro u razred brzim korakom s 
arkom papira u ruci. 

— Danas ćete ići po odijela, obuću i rublje, koje 
vam poklanja grad. 

— Mi već znademo za to. Molim, hoćemo li dobiti 
svi, koji smo se zapisali? 

— Pročitat ću sve, koji dobivaju. 

Učitelj ih je sve pročitao, a onda se zagledao nešto 
u arak kao da ne vjeruje, kao da se čudi. Prevrće papir pa 
traži na drugoj strani. Čita još jednom imena i prezimena 
đaka. Diže se đak sav u krpama vezanim uzicom i veli 
nesretno: 

— Mene niste čitali. 

— Da, ti nisi zapisan! Čudi se učitelj. — Nisu te 
izabrali. Ne znam zašto. 

Problijedio je đak u krpama i sjeo. On je toliko 
očekivao tu milostinju ođ grada! Radovao se da će ući u 
prave cipele, u prave dječačke hlače i da će se ogrnuti u 
cijeli, novi kaput s džepovima i s pucetima. Zato on sada 
ne može da vjeruje svojim ušima, ne može ni da misli. 
Tako mu je oko srca kao da je uhođen. I kad god uzdahne, 
da mu se olakša bol, zadršću mu prsa i suze navru na oči. 
A kad se sprema plač, onda i nos nije u redu. Dječak u 
krpama nema maramice, pa je sada u stotinu muka. On 
bi ovako nesretan, osramoćen, nakazan, i bez maramice, 
najradije pobjegao nekuda u podrum, u mračni kut, i ni¬ 
kad ne bi odande izlazio. 

On je svaki dan mislio tako slatke i zamamne misli: 
Dobit će odijelo, a prije nego što se u njega obuče, ošišat 
će ga gradski smetlar iz njihova dvorišta. Mati će uzeti 
sapuna, kao kad rublje pere za Božić, pa će ugrijati vode, 
razvezat će ga svega i pobacat će one krpe s njega u peć 
pa makar od njih zasmrdila cijela ulica. Onda će njega 
strpati u duboko korito za rublje i sapunat će ga, ribati 
u vrućoj vodi, da sve nečisti s njega, nestane. Onda će ga 
mati zamotati u plahtu i brisati ga. Sjećao se je on, je- 

dnom ga je majka tako kupala. Kad ga bude brisala ispod 
pazuha i po tabanima, škakljat će ga to i on ce se otimati 
materi i smijat će se, smijati! Poslije će ga. pljesnuti po 
golom debelom mesu i rezat će mu nokte. A onda će on 
navlačiti nove čarape, hlače, cipele što se crno sjaju i 
škripaju. Kad se potpuno obuče, skočit će preko dvorišta 
do gospođe krojačiee i stat će pred njezino veliko ogle¬ 
dalo. Vidjet će se u ogledalu da je on posve drukčiji. 

Svega toga sada nestade. On će ostati isti onaj dje¬ 
čak u krpama vezanim uzicom. 



Danas je teško raspoznati đake drugog ce razreda. 
Svi oni, koji su molili od grada odjeću, saznali su kod 
kuće da će danas dobivati odijela, pa su došli u školu 
upravo maskirani. Ona njihova bijedna odijela s njih 
svukoše majke, pa ih za današnji dan obukoše u posebna 
odijela i cipele. Navukoše na njih kaputiće, koje su nosili 
kad su bili pet godina stari, pa im sada rukavi sežu do 
lakata. Hlače na njima su sve šuplje od mnogo rupa ili 
su zakrpane, ali svakovrsnim šarenim krpama ženskih 
tkanina. Na neke đake navukoše mame velike očeve 
radničke kapute izlizane, poderane i masne od mašinskog 
ulja. Cipele im navukoše velike ili male, ali kroz sve vire 
palci van. 

Tri četvrtine razreda je tužno, maskirano. Ona je¬ 
dna četvrtina, koji ne moljahu od grada odjeću, obilazi 
oko ovih i ne može da se nadivi drugovima svojima, koje 
upravo teško raspoznavaju. 

Imade ih oko deset, koji i nisu došli u razred. Skri¬ 
vaju se u zahodu, u hodnicima i na dvorištu. 

— Stide se vas — govore đaci. — Oni se tako samo 
danas oblače, da na gradu vide kako su poderani, jer se 
boje, ako dođu u malo boljem odijelu, da će ih vratiti na¬ 
zad bez poklona. 

— Mi ćemo ih dovući, da ih vidite! 

4. prosinca. 

Najnježnijem i najmiroljubivijem đaku drugog ce 
razbijen je danas nos na dvorištu. Nos je tako krvario, da 
je bila prava strahota gledati. Cijelo dvorište bilo je krva¬ 
vo i jedva mu zaustaviše da dulje ne teče krv. Nos mu je 
razbio jedan đak iz starijeg razreda. 


— Zašto? Pita učitelj. 

— Nizašto. Tako iz čistog mira! 

— Ma to nije moguće! 

— Jest, tako je! Drugi đaci nas tuku gdjegod sti¬ 
gnu ... 

— Zašto? 

— Ljuti su na nas. Mrze nas. Rugaju nam se i go¬ 
vore da vas slušamo kao boga! 

— Ismjehavaju nas što se naklonimo kad pozdra¬ 
vljamo. 

— Rugaju nam se što se smješkamo. 

— Zadirkuju nas, što se češljamo i podšišavamo. 

— I zato, što čistimo odijelo. 

— Što cipele svijetlamo i mažemo slaninom... 

— Miluju nas, kad nas sretnu, po licu i govore nam 
da smo pucice. Da smo curice. Djevojčice. Da i nismo 
dečki. 

— Zato što se ne tučemo! 

— Da. Što se mi manje opiremo, oni nas sve više 
napadaju i tuku. 

— Rugaju nam se da smo postali osapunani, nami¬ 
risani, speglani, fini i učtivi, pa da smo postali gospodska 
djeca i da ne spadamo ovamo ... 

— Zato neka se iselimo od njih! 

— Da odemo s vama dalje, gdje se ne ćemo s njima 
miješati! 

— Kad idu pokraj našeg razreda izazivaju nas, ru¬ 
gaju nam se!... 

— Klanjaju nam se do zemlje ... 

— Viču nam: »Ljubim ruke, slatke pucice!« 

— Sve to ne bi smetalo, kad nas oni ne bi tako 
mrzili! 

— Kad nas ne bi tako tukli! 

— Da, zaista, to je vrlo nezgodno! Priznaje učitelj 
i duboko se zamisli. 

5. prosinca. 

Još imade u drugom ce razredu desetero đaka, koji 
nikako ne pristaju uz učitelja. Rade samo ono što upravo 
moraju i ne slušaju ga u svemu. Milo im je, da su se ona 
tridesetorica uvjerila o tom: Što su oni veći prijatelji s 
učiteljem, sve to više stradaju na hodnicima, dvorištu i 
na ulici. 

Ova desetorica izrabiše tu finu zgodu, pa su druve 
đake stalno bunili protiv učitelja: 

— Što ga više slušate, sve više batina dobivate! Sad 
neka vas vaš prijatelj brani! 

6. prosinca. 

Popodne se okupilo u dvorani oko tisuću djece. U 
prvim redovima do pozornice sjedile su »milostive«. Iza 
ovih su sjedile siromašnije gospođe. To su sve bile majke. 
Došle su uživati i promatrati, kako će im se djeca rado¬ 
vati darovima. 

Tu nije bilo majki od većine djece. One ne mogu 
dolaziti, jer je radni dan, pa su u poslu. One ne mogu uži¬ 
vati i promatrati radost svoje djece. Zato su im došla sama 
djeca i talio su se tijesno nagurala u dvoranu, da nema 
zraka za disanje, pa već zijevkaju kao ribice na suhom. A 
onda svaki želi da bude što bliže pozornici, jer znadu već 
iz iskustva, da bi oni posljednji kod vrata mogli ostati i 
bez dara. Zato se uguravaju napred, čepa ju se, lakta ju i 
lijevo i desno. Grde se, psuju, čupaju za uši i kosu. Ruše 
jedan drugog, padaju. Prave gužvu i nered. Uzalud obila¬ 
ze okolo podvornici i učitelji s blještavim žutim trskama! 
Ne mari masa da dobije i po glavi trskom! To su njihovi 
poljupci u životu i onako! davno je dovući se što bliže 
pozornici i biti siguran da ćeš dobiti vrećicu sa slatkišima. 
Pa makar srušio koga, pa makar pregazio koga! 

Milostive se u prvim redovima tuže, da je zrak ne- 
podnosiv. Podvornici otvaraju zračnjake na golemim pro¬ 
zorima. 

, v 0n e se još tuže i na to, da će ih masa djece odostrag 
suviše pritisnuti. Teškom mukom uspijevaju podvornici i 
učitelji probiti između mase djece i gospođa slobodan pro¬ 
laz jedan metar širok. 

Milostive su odahnule i pomilovale svoju djecu, koja 
se nisu gužvala u onoj masi, već su sjedila na krilu ili 
stajala uz majke. 

Najednom oštro zazvoni električno zvonce. Ona jad¬ 
na najgušća djeca, odostrag uz vrata, pokušala su još jed¬ 
nom doprijeti bliže napred, k pozornici. Masa se zatalasa 
i prednja djeca padoše preko slobodnog prostora na sto¬ 
lice gospođa. Vrisak se prolomi dvoranom. Učitelji i pod- 
voraici ščepaše za vrat nekoliko neošišanih i prljavih dje- 

caka i izgurahu ih van za kaznu. Ovi se trgahu i otimahu, 
a suze im provalile potokom i viču: 

_ Nisam kriv! Nisam se gurao! Pustite me! Osta¬ 
vite me! . . , „ 

Ostala masa djece se ustrasi i pnkuje o pod. zvonce 

još jednom zazvoni. 

_ Pssst!... Pssst! Sikće se sa svih strana dvora¬ 
ne. Zastor na pozornici se rastvori. Najprije je došla jedna 
divna mala djevojčica obučena sva u svilu i sa svilenom 
vrpcom u kosi. Krasno se naklonila pokleknuv i raširiv 
opravicu, pa je zatim deklamirala. U deklamaciji je po¬ 
zdravila »slatke majčice«, to jest milostive i zahvalila im 
je, što se za njih brinu i što će ih darivati. Kad je završila, 
opet se naklonila i poslala je poljubac rukom. 

Milostive napred su razdragane. Plješću njegovanim 
rukama. 

Masa djece odostrag ne plješće. Kad bi i htjeli, ne 
mogu, jer im je pretijesno. Oni još uvijek imadu pred oči¬ 
ma svilenu djevojčicu i misle: O, bila je lijepa! Kao anđeo 
na slici. Samo da je imala krila. Zastor se sklopio i opet 
rasklopio. 

Sada je došla druga djevojčica. Bila je blijeda, glat¬ 
ko počešljana i s velikim mudrim očima. Opravica na njoj 
bila je čista, ali priprosta, jeftina, platnena i šarena. Ča- 
rapice na nogama jeftine i žute. Cipelice proste, ali čiste i 
sjaju se. Jedna cipela zavezana crnom uzicom, a druga 
bijelom. 

Ova djevojčica se lako naklonila i nije slala po¬ 
ljupce rukama. Nije gledala u milostive napred, već je 
uzdigla glavu i nekud u daljinu, upravila svoj pogled i po¬ 
čela deklamirati. Kad je došla do one kitice u deklama¬ 
ciji, gdje se treba zahvaliti milostivama što su im podarile 
toliko darova, ona se zagleda u njih. Zabljesnu je sjaj 
njihovih toaleta i pogleda po sebi, pa zastane, smete se 
i odvmu glavu. Stid je obli crvenilom i ona u pod izgo¬ 
vori svoju zahvalu tiho i nesretno. 

Zastor se spusti i nekoliko milostiva pljesnu mlako 
i bez oduševljenja. U cijeloj dvorani nasta velika šutnja, 
a masa djece odostrag ima poniknute glave. 

Na pozornici zazvečaše lanci i djeca se prenuše. 
Pred zeleni zastor dotrča Krampus s bukom i zveketom 
lanaca. Lancima zveči i vilama mlati po zraku, a dugim 

crvenim jezikom sikće. Na leđima mu je košara. U nju 
će, veli, strpati i odnijeti zločestu djecu. 

— One odostrag nosite! Viču manja djeca napred. 

Sad se naglo rastvori zastor i na sred pozornice 
stoji čovjek obučen u dobrog Nikolu. Električne sijalice 
ga rasvjetljuju i on se sav sjaji. Štap mu je pozlaćen, a 
bijela brada se ljeska. On stupi napred i uhvati vraga za 
uho, pa ga odvuče van. 

— Ne dam ni jedno dijete odavle! Veli on. — Svi 
su dobri. Slušaju roditelje i učitelje i marljivo uče, pa će 
zato danas svi dobiti poklon od mene. 

I sad je započelo darivanje. Nikola raširi jedan za¬ 
stor na dnu pozornice. Iza njega bilo je brdo darova. 
Ciknuše djeca od iznenađenja kad ugledaše tolike igrač¬ 
ke i vrećice sa slatkišima. 

Nikola dijeli najprije igračke: lutke, male gramo¬ 
fone, male klavire, puške, tankove, topove, aeroplane, 
male telefone, automobile, tramvaje, lađice, romobile, sa- 
onice, skije i drugo. 

Na svakoj igrački visi ceduljica i piše na njoj ime 
djeteta. Nikola na pozornici čita glasno imena istim gla¬ 
som kao ljudi na dražbi ili na sajmu. 

A ko dobiva igračke? Dobivaju ona djeca napred. 
A što će dobiti ona masa djece odostrag? Oni će dobiti 
svaki po vrećicu sa slatkišima što su ih milostive poklo¬ 
nile. Samo je sad pitanje, hoće li biti za sve. Njih je pre¬ 
više, a brdo s crvenim vrećicama nije preveliko. Zato na¬ 
stade ponovno guranje. To je bilo milostivama previše 
neodgojeno i divlje, pa su uhvatile svoju djecu za ruke 
i odvele ih preko pozornice na druga vrata, pa onda kući. 

Sad je masa sirotne djece slobodnija i jurnu na¬ 
pred. Padahu preko stolica. Razbijahu nosove. Plač na 
sve strane. Uzalud trske! Uzalud opomene! Pozvali su 
Krampusa u pomoć, no od njega su se plašile samo dje¬ 
vojčice, dok su mu dečki plazili jezik i pokazivali duge 
nosove. 

Nered i prava anarhija zavlada oko pozornice. Ni¬ 
kola se dosjetio nečemu: 

— Samo će oni dobiti dar, koji pokleknu pred po¬ 
zornicom ! 

Učiniše djeca tako i sad se poče brže s dijeljenjem 
darova. 


Zašuštaše vrećice sa slatkišima. Sladila su se dje¬ 
ca. Uzvikivala, mljackala ustima glasno uživajući. Neka 
djeca hvatahu Nikolinu ruku i ljube je. Krampus je bio 
redatelj. Grozio se vilama i navlačio dječake za uha i 
kosu. 

Brdo s vrećicama na pozornici se potpuno smanji¬ 
lo. Ne će biti za sve poklona. Žalost i strepnja obuzme 
djecu drugog ce razreda, koji poslušaše svog učitelja. On 
ih stalno nagovara da ne budu nasrtljivi i divlji. Da ne 
budu otimači. Da se drže reda. Pa i sada ga poslušaše i 
stisnuše se u kut sobe i makar su bili mali, pustiše one 
veće pred sebe. Oni se žrtvuju za volju učitelja, jer žele 
biti njegovi prijatelji, a ne će li oni danas možda ostati 
kratkih rukava zbog toga ?! 

Svi se razredi već izredaše. Ide drugi ce. Stjepan, 
ulični skitnica, kleči pred pozornicom. Zar ga neće Kram¬ 
pus probosti i odnijeti u pakao?! Ne će. Daje mu Nikola 
vrećicu, a on mu šalje vragoljasto poljubac rukom i na¬ 
miguje mu. 

Pred pozornicom kleknu novi red. Ivan, najvjerniji 
učiteljev saradnik, je drugi. Onaj prvi se pope na pozor¬ 
nicu. Nikola donje vrećicu i pruži mu je. Bila je slabo za¬ 
vezana i prosuše se slatkiši: tri sićušna bombončića od 
čokolade, pet smokvica, jedna Adrija šnita po dinar, tri 
kržljave jabučice i dva pekarska kiflića. Kupi đačić pu- 
žući na koljenima, svoje slatkiše i trpa ih lakomo u 
džepove. 

Sad se Ivan penje na pozornicu. Srce mu bunio 
udara. Hvata Nikolinu ruku. Ljubi je i vidi da je jako 
dlakava, a na prstima su dugi crni nokti. Začudi se Ivan 
i pogleda Nikolu u oči. Ovaj mu šapnu: 

— Nažalost, dijete, nema više ni jedne vrećice. Iva¬ 
nu se zaljulja cijela pozornica. Vrisnu i provali u glasan 
plač. Žalost i stid ga hoće da ubiju. Skoči sa pozornice i 
vrišteći, u burnom plaču, pretrča dugu dvoranu i pobježe 
na ulicu. Nije htio među djecu, već skrenu u usku uli¬ 
čicu i sakri se iza jedne kućice. Tu se isplače i kad se 
umiri, pomisli na učitelja i reče u sebi: On je kriv! Da 
sam se gurao laktovima, da sam udarao pesnicama, do¬ 
šao bih prije napred i dobio bih slatkiša. Ne ću ga više 
slušati. Ne volim ga više. On nije moj prijatelj! 





20. prosinca 

Oko jedanaest sati dopodne risao je drugi ce u risan- 
ke božično drvce s mnogo sjajnih kuglica, svjećica, bon- 
bona, jabuka i drugih slatkiša. Tako će ga barem imati 
nacrtanog, jer ga u kući nemaju nikada! Božična drvca 
stoje po dvadeset dinara, a nakiti i preko stotinu dinara. 
To oni ne mogu imati, nego samo bogata djeca. Oni će 
imati na Božić samo obijeljenu sobu s opranim daskama 
poda. Imat će i drva. Soba će biti topla. Majka će kuhati 
kokoš, i cijela soba će mirisati od juhe. Kad se kokoš sku¬ 
ha, onda će kuhano meso jesti s krumpirom i crvenim 
slatkim umakom. Poslije toga će jesti orehnjaču punu 
oraha, koji će stajati preko dvadeset dinara! Tata i mama 
će piti vina, i tako će siti u toploj sobi svi drijemati. 


22. prosinca 

Podvornik je donio oglasnu knjigu. Učitelj je đa¬ 
cima pročitao oglas. Božični praznici traju osamnaest 
dana. Upravitelj škole želi učenicima, njihovim roditelji¬ 
ma i učiteljima sretne i vesele božične praznike. 

Mato Lovrak 


NOVI TALIJANSKI PRIJEVOD »EVGENIJA ONJEGINA« 

Ettore lo Gatto, poznati slavista i prevodilac ruske lite¬ 
rature na talijanski, preveo je po drugi put Puškinovog »Evge- 
nija Onjegina«. Dok je prvi put profesor lo Gatto dao »Onje- 
gina« prozom, preveo ga je sada stihovima. Prema kritikama 
on je tu zadaću riješio sjajno. 

(Tako rade narodi čiji su jezici mnogo dalji od ruskoga 
no što je naš, hrvatski. Kod nas je, pak, jedan gospodin javno 
napisao da nama danas nije potrebno prevođenje Puškinovih 
djela). 

Knjiga je izdana po uzoru na izdanje »Akademija« koje 
je izišlo u Moskvi 1933. i ukrašeno je kao i to mnogobrojnim 
ilustracijama N. Kuzmina. 

PET SEKUNDA 

Prvih godina iza rata znala me je mati kadgod za¬ 
pitati : 

»Ti valjda nisi ubio tamo kojeg . .. čovjeka?« 

Sjećam se, da me je prvi put zaskočila tim pitanjem 
nekoliko dana nakon mog povratka iz bolnice. Rat je 
onda već bio davno završen. Riječi su joj tekle sporo, pri¬ 
gušeno, iz njih je izbijala teška neizvjesnost, koja joj je 
sigurno već mjesecima ležala na svijesti. Vidim joj oči — 
one vrebaju na svaki moj trzaj, u njima je prepast i nada: 
»Valjda nisi, ufam se, da nisi. .. Reci mi istinu, pravu 
istinu . . .« - 

Znao sam čitati u tim očima .. . Rat nije mogao iz¬ 
mijeniti njezino poimanje vrijednosti čovječjeg života. I 
kad sam se nasmijao i odgovorio: »Ne boj se, nisam« 
u njezino lice vrati se mir, samo su joj usnice i dalje po¬ 
drhtavale. 

Svejedno me je ponekad opet znala zapitati isto, a 
ja sam joj uvijek jednako odgovarao. A ipak to nije bila 
istina, makar da joj nisam lagao. Jednom je bio prošao 
kroz moj život jedan čas, mnogo kraći od običnog časa: 
trajao je svega pet sekunda... U prvoj sekundi blijesak 
u svijesti, shvaćanje... Druga sekunda: bacam se na 
zemlju uzimajući pušku na oko; zatim dvije sekunde ga¬ 
đanja — i u petoj sekundi puška je odapela. Netko je na 
drugoj strani ostao ležati probijene lubanje... 

Kažem — nisam lagao. Tih pet sekunda bilo je za 
dugo vremena iščezlo iz mog sjećanja, posvema, kao da 
je zbrisano. Sigurno zbog toga, što sam se i ja malo ka¬ 
snije srušio nastrijeljen, a već druge noći postao »razlo- 
mak« zapavši tako u vrtlog novih, strašnih zbivanja, koja 
su preplavila sva moja prijašnja sjećanja. 

Prvi put sjetio sam se tih sekunda kojih osam go¬ 
dina iza rata. Bilo je to na Badnjak, izjutra. Izišavši iz 
kuće u vrt opazim susjeda, koji je u dvorištu čistio pušku. 
Puščana cijev bila je okrenuta prema meni i micala se 
amo-tamo. 

»Dobro jutro!« pozdravi me on. »Danas je Badnjak, 
bit će pucanja« ... 

... Pokopani doživljaj bio je iznenada probuđen iz 
dugog letargičnog sna i stao se upijati u svijest tražeći 

neodoljivo, da bude proživljen, intenzivno proživljen. Po- 
srtao sam na štakama po uskoj vrtnoj stazi, otsutan du¬ 
hom, koji je odbjegao više od osam godina unazad, u one 
sekunde - 

... Dvije raštrkane gomile vojnika, koje su iskočile 
iz zaklona i potrčale jedna prema drugoj pucajući, izne¬ 
nada zastanu, kao da ih je zadržala nevidljiva ruka. Dijeli 
ih samo niska, široka uvala, ali ljudi s ove i s one strane 
instinktivno osjećaju, da je uvala propast za onu gomilu, 
koja prva utrči u nju. Ona druga ostat će onda na uzvi¬ 
sini ... »Naprijed! Naprijed!« riču zapovjednici. I tamo 
prijeko čuju se zapovijedi, ali uzalud, nijedna gomila ne 
će da siđe prva. Na obje strane ljudi se vrte na mjestu, 
kriče mahnito i pucaju bez cilja preda se, pogođeni pa¬ 
daju ... Lica su iscerena, usta širom otvorena i na njima 
pjena ... »Naprijed! Naprijed!« — ljudi se okreću nazad, 
kao da će pobjeći, no odmah zastaju i opet se vrte na 
mjestu pucajući preda se ... 

I ja se propinjem, a iz grla mi izlaze kričavi, nearti¬ 
kulirani glasovi. Htio bih pobjeći natrag, nekud u zaklon, 
ali sam posrćem na sve strane i pucam nasumce... Netko 
je kraj mene ljosnuo o zemlju. A tamo prijeko kao da 
vidim jedno oko, samo jedno — i osjećaj bliske, neodre¬ 
đene opasnosti prostruji mi kroz tijelo. Opet je kraj mene 
netko pao... i opet ono oko, razrogačeno, sasvim nisko 
pri zemlji. Iznova me prolazi jeza ... Tik uz mene ruši se 
čovjek. Ogrebe me u padu puškom. Nešto, što je jedva 
čujno siknulo zrakom, prošlo je kroza nj ne zaustavivši se. 

Osjećaj opasnosti ohladi mi krv. Leđa mi se saviju 
kao zvijeri pred skok — više se ne propinjem i ne kričim, 
misli iznenada rade bistro, hladno... a pogled mi vreba 
na ono oko pri zemlji. Tu je!... 

Opet se ruši prostrijeljeno tijelo ... A prijeko, jedva 
pedeset koraka daleko, leži čovjek iza grumena zemlje, 
koji mu zaklanja glavu. Puška mu je položena na gru¬ 
men — vidim samo vojničku kapu, pritisnutu uz pušku. 
Cijev zijeva prema meni, sad je iz nje suknuo plamičak 
i dim. Krkljanje i težak pad kraj mene — a tamo, iznad 
grumena, žari se razrogačeno oko na iscerenom licu. 
Zemlja je već iznova zakrila glavu, puščana cijev na njoj 
miče se amo-tamo, kao da traži nov cilj. Možda će se 
ovoga puta zaustaviti na meni... 

I sad — prva sekunda: blijesak u svijesti, shvaća¬ 
nje ... Unaokolo se gužvaju obezumljeni ljudi, padaju na 
lice i na leđa, vrte se na mjestu, pjena im je na ustima ... 
Strava im je oduzela vid i sluh pa pucaju nasumce... A 
tamo leži jedan, jedini, koji ne osjeća užas smrti. Svijest 
mu je ostala hladna, ima sigurno oko i mirnu ruku — 
onaj grumen zemlje nije mu zaklon, nego naslon za pu¬ 
šku. Kad god sijevne iz nje plamičak, on digne glavu: 
jedno oko je razrogačeno, a drugim žmiri, kao da još 
uvijek gađa. I onda sablasna grimasa na jednookom licu: 
smijeh — ovdje se srušio jedan čovjek zabivši lice u 
zemlju. 

Cijev na grumenu miče se svejednako... Nisam li 
ja sada na redu!... Druga, treća i četvrta sekunda: ba¬ 
cam se na zemlju uzimajući pušku na oko. Nisam bio 
osobit strijelac, no s onim ledenim mirom u sebi i stra¬ 
hovitom voljom, da pogodim, nije bilo moguće promašiti. 

Nišanim... Mržnja na onog čovjeka upravlja mo¬ 
jom rukom. Ne ću promašiti... 

Peta sekunda: njegova cijev miče se još^ jedva vid¬ 
ljivo, odmah će se iz nje izviti lak dim. Povučem obarač 
— ja sam bio brži. Jesam li promašio!... 

Grumen — vlažna ilovača — ostao je nepomičan 
kao i prije, niti je iz njega što štrcnulo, niti se odrunilo. 
A onda se puška s njega omakne na zemlju. Čovjek je 
i dalje mirno ležao, ali glava s razrogačenim okom nije 
se više podigla. 

Slijedećeg trena već sam posrtao u gomili, kričeći 
mahni to i pucajući nasumce. A malo kasnije sve se izmi¬ 
jenilo: iza naših leđa pojavila se nova gomila u trku — 
pojačanje. Ona se sruši među nas kao lavina, povuče nas 
neodoljivo sa sobom u uvalu i iznese na drugu stranu ... 

Josip Pavičić 


SPALJIVANJE KNJIGA U DANSKOJ 

Reakcionarna danska štampa od nekog vremena vodi hajku 
protiv poznatog starog književnika Martina Andersena Nexo-a zbog 
njegovog držanja prema Finskoj. Kao posljedica te hajke došlo je 
ovih dana u mjestu Sor6 do javnog spaljivanja svih djela ovoga 
danskog pisca. Građanska štampa pozdravlja sa zadovoljstvom ovo 
»kulturno« djelo danske reakcije. 

ENGLESKA I NJEMAČKA NA 
JUGOISTOKU 

Jugoistočni dio Evrope, u užem smislu Balkan i Turska,, 
oduvijek je bio teren, na kojem su se sukobljavali interesi raz¬ 
ličitih velikih sila. Geopolitički položaj tog dijela Evrope, koji 
stoji na putu od Zapada na Istok, privlačio je i privlači velike 
sile. U devetnaestom stoljeću postao je Balkan osobito važan za 
Englesku, kojoj je sa sjevera zaprijetio prodorom ruski carski* 
imperijalizam sa parolom vjerskog i nacionalnog oslobođenja 
balkanskih naroda od turskog ropstva. Dok je Engleska kroz 
stoljeća osiguravala sebi morske putove i ogromno kolonijalno 
carstvo, nije se puno obazirala na siromašne i zapuštene bal¬ 
kanske zemlje. Ali čim se je pojavio ruski imperijalizam sa 
svojim stoljetnim težnjama za Carigradom i Bosporom, Engle¬ 
ska je postepeno počela mijenjati svoju politiku. Prvo njeno 
direktno veće uplitanje na Balkanu bila je pomoć Grcima, kad 
su se oslobađali od Turaka. No čim je Turskoj zaprijetila opa¬ 
snost od Rusije, Engleska je uzela Tursku u obranu i sprije^ 
čavala nacionalno oslobođenje ostalih balkanskih naroda, vi- 
deći da iza njih stoji Rusija i njene težnje. Čuveno »istočno 
pitanje« svodilo se je sa strane Engleske na održavanje Tur¬ 
ske, tog »bolesnika na Bosporu«, kao protuteže ruskom impe¬ 
rijalizmu. Protiv ruskog imperijalizma bio je vođen i krimski 
rat, kojim je Rusija satjerana u Crno More. Protiv carske 
Rusije održan je berlinski kongres i kao daljnja protuteža ru¬ 
skom imperijalizmu dopušten je prodor Austro-Ugarske na 
Balkan, koja je 1878. dobila dozvolu da okupira Bosnu. Engle¬ 
ska je u to doba imala već velike političke interese na Balkanu. 
Ali kao što nije predvidjela mnoge druge stvari, koje joj je 
poslije priredila pod Bismarckom ujedinjena i ojačana Njema¬ 
čka sa svojim mladim imperijalizmom, tako nije predvidjela, 
da je okupacijom Bosne omogućila budući njemački prodor 
preko Balkana na Istok, poznati njemački »Drang nach Osten«, 
omogućila Nijemcima dovođenje njemačkih dinastija u neke 
balkanske zemlje i povezivanje tih zemalja s njemačkim tež¬ 
njama. Na taj način Engleska se je riješila donekle utjecaja 
Rusije, ali je sebi naprtila znatno veću brigu — organizova- 
niju i spremniju Njemačku. 

Engleska politika na Balkanu i bliskom Istoku vođena je 
na način i na temelju iskustava, koje su Englezi imali na Da¬ 


lekom Istoku, Indiji i drugim svojim pohodima. Glavna karak¬ 
teristika te engleske politike bila je da izvojuje kapitulacije, 
koje su Englezima davale povlašteni položaj u tim zemljama, 
zatim podržavanje i finansiranje onih grupa i pojedinaca, koji 
nisu bili gluhi na zveckanje kese Johna Bulla. Imajući već u 
rukama bogate kolonije, koje su nosile ogromne prihode, En¬ 
glezi nisu puno držali do trgovine s Jugoistokom, pa se nisu 
nikad trudili da pojačaju privredne veze i osiguraju sebi nove 
položaje u privredi tih zemalja. Engleska nastojanja svodila su 
se na iskorištavanje nekih važnijih rudnika na temelju jeftine 
radne snage, koja, razumije se, nije mogla biti potrošač kvali¬ 
tetne engleske robe. Poiukolonijalni položaj tih zemalja pri¬ 
krivan je od vremena na vrijeme sa strane Engleske i njene 
partnerice Francuske finansijskom »pomoći« u obliku zajmova 
s visokom kamatnom stopom. Takova je politika naskoro po¬ 
stala jasna svim tim zemljama, pa i samoj sultanskoj Turskoj, 
kojoj nije bilo potrebno dugo vremena da preskoči iz engleskog 
u njemački tabor. 

U Turskoj su Nijemci naišli na plodno tlo. Pritisnuta od 
engles kih kapitulacija i iskorištavana za sve moguće engleske 
interese, Turska je ubrzo dopustila Njemačkoj, da se približi 
strateški vrlo važnoj prastaroj dolini Eufrata i Tigrisa, koji se 
izlijeva u Perzijski zaljev. Tako je došlo do Bagdadske želje¬ 
znice i tako se Turska u Svjetskom ratu našla na strani cen¬ 
tralnih sila. Taj njemački put bio je i put Aleksandra Velikog, 
kad je išao na Indiju. 

No istim tim putem kanila je ići i carska Rusija, koja je 
još od Petra Velikog sanjala o Bosporu, a svoje imperijalisti¬ 
čke namjere pokrivala parolom, da na Aja-Sofiji u Carigradu 
treba ponovo zasijati krst umjesto polumjeseca. 

Engleska je brzo uvidjela da bi prepuštanjem Turske u 
punu vlast Njemačke, znatno oslabila svoje pozicije na istoč¬ 
nom Mediteranu, jer bi joj bili ugroženi putevi u »biser impe¬ 
rije«, Indiju. Pitanje Bospora i Đardanela postalo je ponovo 
važno upravo kao i za vrijeme krimskog rata, samo s tom raz¬ 
likom, da je tada na vratima Bospora stajala Njemačka umje¬ 
sto Rusije i da time nije bila ugrožena samo Engleska nego i 
Rusija. Historijska je zasluga njemačkog imperijalizma, kako 
je dobro rekao ekonomski pisac E. Varga, da je pomirio i pro¬ 
tiv sebe ujedinio engleski i carsko-ruski imperijalizam. Obrisi 
sukoba bili su tada sasvim jasni. Snage su bile raspoređene, 


spremne i povezane i čekala se je samo iskra, da se sve pre¬ 
tvori u plamen. Bio je dovoljan hitac u Sarajevu, da ono što je 
spremano godinama naglo izbije. Otpočeo je prvi svjetski rat 
sa svrhom, da se suzbije Kaiserova Njemačka i njeni prodori 
preko Balkana na Bliski Istok. 

Rezultat svjetskog rata bio je za Englesku i njenu poli¬ 
tiku na Jugoistoku s jedne strane povoljan, jer je nestalo jake 
Njemačke, a s druge strane vrlo nezgodan, jer je nestalo i 
carske Rusije, s kojom se je uvijek moglo razgovarati i spora- 
zumjevati o Balkanu i drugim pitanjima. Umjesto te države, 
koja od japanskog rata nije imala svoje prave politike, došla 
je sasvim nova država s jasnom politikom, pa je Engleska 
odmah postala svjesna opasnosti za svoju prevlast. Intervencio¬ 
nistička politika doživjela je krah uslijed snažnog otpora nove 
države. Nije preostalo ništa drugo, nego pomiriti se s činje¬ 
nicama. 

Nestanak jake Njemačke podsjetio je Englesku, tu stani 
podržavateljicu ravnoteže u Evropi, da bi ojačana Francuska, 
koja je s državama nasljednicama Austro-Ugarske stvorila 
»vječne« saveze, mogla postati prejaka za englesko shvaćanje 
ravnoteže. Odatle je došla engleska popustljivost i simpatije 
prema weimarskoj Njemačkoj i finansijsko pomaganje u obli¬ 
ku angažiranja u njemačkoj industriji i zajmovima, pod izgo¬ 
vorom da se olakša plaćanje reparacija. Taj put vodio je di¬ 
rektno do nacional-socijalizma, a da su to engleski nadležni 
krugovi znali, najbolji je dokaz činjenica, da su se još u Miin- 
chenu nadali da su na pravom putu! Osim toga taj odnos sim¬ 
patije spram Njemačke omogućio je daljnje prodiranje na 
Jugoistok, gdje Engleska i dalje nije bila privredno zaintere¬ 
sirana. 

Poslije rata pojavio se je na Jugoistoku i Srednjoj Evropi 
jedan novi faktor: Italija. Ohrabrena uspjehom protiv stare 
Turske još g. 1911 u Tripolisu, pokušavala je ta za onda nova 
velika sila, da se što bolje plasira, pa je učešćem u Svjetskom 
ratu na strani saveznika unatoč tomu, što je bila vezana troj¬ 
nim paktom s Njemačkom i Austro-Ugarskom, uspjela popra¬ 
viti svoje do tada labave položaje na Balkanu. Austro-Ugarska 
je bila glavna smetnja talijanskom prodiranju na Balkan, pa je 
nestanak te države omogućio djelomično ostvarenje talijanskih 
težnja. Engleska je na to gledala kao na neku vrstu nužnog 
zla, jer je to bila cijena Italije za stupanje u rat, a s druge 



strane računala na to, da bi joj Italija na Balkanu mogla tre¬ 
bati kao protuteža budućoj ojačanoj Njemačkoj, koja bi bez 
sumnje krenula opet starim putem. 

U takovoj novoj situaciji poslije rata politika Engleske 
nije se ništa promijenila. Prestalo se je, istina, s metodama 
kapitulacija i povelo više računa o osjetljivosti balkanskih na¬ 
roda, ali je još uvijek glavno sredstvo za sticanje pozicija bilo 
davanje zajmova i otvaranje važnijih rudnika, dok je trgovački 
promet bio zapuštan i prepušten slučaju. Engleska roba bila 
je preskupa za siromašne agrarne zemlje, a sirovine tih zema¬ 
lja nisu bile prijeko potrebne, jer ih je Engleska imala dosta u 
svojim kolonijama. 

Dok je Engleska zajmovima i parama održavala svoje po¬ 
ložaje, Njemačka nije mogla tako postupati, jer novaca nije 
bilo. Reparacije i ostale posljedice rata učinili su svoje. Poslije¬ 
ratna Njemačka bila je sve do 1933. pod uticajem teških engle¬ 
skih kapitalista. Olako prepuštanje vlasti naeional-socijalistima 
izvršeno je iz razloga, što su dotadašnji nesposobni upravljači 
Njemačke doveli zemlju u takovo stanje, da je postojala opas¬ 
nost revolucije. Konzervativna Engleska imala je puno razloga, 
da između dva zla za sebe bira manje. Tako je izabran nacional¬ 
socijalizam, kao buduće oružje protiv Sovjetske Unije. Engle¬ 
ska popustljivost spram novih vlastodržaca bila bi sasvim ne¬ 
razumljiva, kad engleski vladajući krugovi ne bi pravili kombi¬ 
nacije s nacističkim režimom. No naskoro se je pokazalo da je 
taj režim prilično neposlušno dijete, koje svoju volju provodi 
bez obzira na sve druge. Nacionalsocijalisti, podržavani u svo¬ 
jim nadama, da će dobiti na raspolaganje Istok i Jugoistok 
Evrope, da odigraju barikadu spram Sovjetskog Saveza, nisu 
tako energično tražili povratak kolonija, jer su dobro 
znali, da te kolonije ne mogu biti ništa drugo, nego samo dje¬ 
lomični izvor nekih vrsta sirovina, a nikako potrošači njema¬ 
čke industrije. Ubrzo su i nacionalsocijalisti uvidjeli, da bi i 
rat sa Sovjetskom Unijom mogao biti od teških posljedica iz 
više raznih razloga, a glavni je raspoloženje u Njemačkoj i 
spremnost Sovjetske Unije da se brani. Umjesto prodora u to¬ 
liko željenu Ukrajinu ostao je prodor na agrarni i rudarski 
Jugoistok i taj je bio metodički pripreman, kako to samo Ni¬ 
jemci umiju bez obzira služe li Kaiseru ili Fiihreru. Ostavljena 
bez ikakovih kolonija, bez dovoljno sirovina za svoju snažnu 
industriju i bez dovoljno hrane za mnogobrojno pučanstvo, 
Njemačka se je trudila, da iznađe nove metode prodiranja u 
susjedne jugoistočne zemlje. Metode su bile dvojake: političke i 

privredne. Austrija i Čehoslovačka bile su likvidirane po prvoj 
metodi uz prešutni pristanak i blagoslov Engleske i Francuske, 
a istodobno dok se je radilo na tom, vršen je privredni prodor 
u zemlje Jugoistoka u užem smislu. Kad je političko osvajanje 
bilo završeno, Njemačku je na daljnje privredne prodiranje 
natjerala još više činjenica, da je priključila isto tako gladnu 
Austriju, koja je do tada živjela od kontigenata Francuske i 
Engleske, pa zatim Sudete, koji su pod markom »Mađe in Cze- 
choslovakia« pravili dobre poslove u Americi i konačno Češko- 
Slovačku, koja je živjela od svoje trgovine. Sve te zemlje našle 
su se preko noći u Velikom Reichu bez svojih starih oslonaca u 
inozemstvu. 

Ti dogadjaji imali su za Jugoistok velike posljedice, koje 
sa strane Njemačke nipošto nisu bile slučajne. Desilo se je to,' 
da je Njemačka na taj način zaigrala još veću ulogu u trgovini 
tih zemalja, jer su postotci učešća u prometu postali zbroj 
učešća Njemačke, Austrije i Češke, a umjesto pregovora na tri 
strane bilo je za te zemlje dovoljno čekati, šta će reći Berlin. 
To što je Berlin prije sprovodio u svojoj privrednoj politici i 
što je tražio i traži, dade se svesti na ovo: Jugoistok je prirodna 
dopuna Njemačkoj kao imperija Engleskoj, kao Centralna 
Amerika Sjedinjenim državama, kao kolonije Francuskoj, pa 
bi svako mješanje tih drugih značilo pokušaj poremećaja »pri¬ 
rodnih odnosa«. 

Njemačka je imala birati: Tražiti vraćanje kolonija u ve¬ 
ćem opsegu nego što ih je prije imala, prodirati na Istok ili po¬ 
jačati izvoz fabrikata i uvoz sirovina na sve strane gdje je to 
moguće. Po liniji najmanjeg otpora odabrala je privredno pro¬ 
diranje monopoliziranjem tržišta pojedinih zemalja. Kako su 
joj tržišta tuđih kolonija bila zatvorena, tržišta Južne Ameri¬ 
ke donekle onemogućena devizom »Amerika AmeriČanima«, tr¬ 
žište Sjeverne Amerike vrlo ograničeno uslijed bojkota, trži¬ 
šte Sovjetskog Saveza smanjeno na minimum od dolaska nacio- 
nalsocijalista na vlast, nije preostalo ništa drugo nego pobrati 
mrvice, koje su ostale na Jugoistoku. 

Njemački plan o tom bio je za engleske pojmove neshvat¬ 
ljiv i posve nov: Nemajući ni zlata ni deviza, uveli su moderni 
oblik trampe-clearing, koji se svodio na izmjenu robe. No ni 
to nije bilo toliko novo, koliko za Engleze nevjerovatna meto¬ 
da, da se agrarni proizvodi zemalja Jugoistoka plaćaju za 50% 
i više iznad svjetskog pariteta, a fabrikati Njemačke izvoze uz 
sistem državnih premija i prisile, zapravo dumpinga, daleko 


ispod uobičajenih cijena na zapadu Evrope. Time su se zemlje 
Jugoistoka našle doslovce u zagrljaju Njemačke, jer je bila 
isključena svaka konkurencija. Taj novi sistem trgovanja pri¬ 
jetio je, da će od ekonomske dovesti čitav Jugoistok do politič¬ 
ke zavisnosti, iako je vrlo ljubezno naglašavano, da se radi 
samo o »prirodnoj zajednici naroda«, u kojoj će svi zadržati 
»apsolutnu nezavisnost«. Izvršila bi se jedino »podjela rada« 
na tom »velikom privrednom prostoru«, koji se od poznate 
Mitteleurope nenadano htio proširiti do Perzijskog zaljeva. S 
njemačke strane najenergičnije su demantirane vijesti, da se tu 
radi o imperijalističkim ciljevima, nego je protumačeno, da je 
sve to običan trgovački posao bez skrivenih misli o političkim 
osvajanjima i da je zapravo životni interes svih zemalja i na¬ 
roda Jugoistoka, da vezivanjem za njemačka tržišta povise svoj 
životni standard. O tom je govorio ministar Dare, iznoseći da 
je životni standard seljaka Jugoslavije i Mađarske daleko viši 
nego robova i kulija po kolonijama, pa da je u vezi s tim potre¬ 
bno, da Njemačka plaća više cijene za agrarne proizvode Ju¬ 
goistoka. 

Na te i slične glasove nije nitko na Jugoistoku odgovorio 
zato, što je bio uvjeren da je sve to baš tako, ali se je u tako¬ 
zvanim »privrednim krugovima« brzo shvatilo, da od takove 
»razmjene dobara« može biti velike koristi za džepove izvozni¬ 
ka. Činjenica da je Njemačka plaćala za 50% iznad svjetskih 
cijena, pa da je na primjer uvozila pšenicu po 10 funti, iako je 
iz Južne Amerike mogla dobiti bolju za 7 funti centu, ne znači, 
da je koristi od tog vidio seljak-proizvađač, koji je prodavao 
pšenicu odmah po žetvi (kod nas Prizadu), nego znači velike 
zarade ovlaštenih izvoznika. Tako je bilo i s drugim proiz¬ 
vodima. 

Pored plana, da se na taj način opskrbi namirnicama, Nje¬ 
mačka je radila na tom, da iskoristi rudnike, koji nisu bili u 
rukama Engleza i Francuza. Namjera je bila, da se za uspo¬ 
stavu tih rudnika pošalju uređaji i mašine, koji bi se platili 
izvozom rudače ili bi se, kao na primjer kod nas uređaji Jugo- 
čelika, platili ogromnim klirinškim saldom, nastalim od forsi¬ 
ranog izvoza u Njemačku. 

Kako je sve to sa strane Njemačke sistematski rađeno, vidi 
se najbolje iz rezultata, koje pokazuju statistike i posljednji 
događaji prije izbijanja rata. Učešće Njemačke u izvozu Bu¬ 
garske g. 1938 bilo je 67% cjelokupnog bugarskog izvoza, a 
61% cjelokupnog uvoza. Učešće velike proširene Njemačke u 




trgovini Jugoslavije bilo je g. 1938 48,89% u izvozu i 50,05% u 
uvozu. Iste te cifre za Tursku glasile su godine 1938 za izvoz 
58,74% i 47,92% za uvoz, dok se je engleska trgovina s Tur¬ 
skom nalazila na trećem mjestu iza Italije sa 7,35% učešća u 
turskom izvozu i svega 1,90% u uvozu! Slične procente imala 
je Engleska u trgovini s drugim balkanskim zemljama, a uspje¬ 
la ih poboljšati istom prije izbijanja rata forsiranjem trgovine 
iz političkih razloga. 

Vrlo je zanimljivo, šta su o svemu tome mislili njemački 
službeni krugovi. Bit tih mišljenja je u ovome: Njemački narod 
okupljen u Velikom Rajhu nije dobio ništa na prostoru, nego 
je sad još više bez prostora. Logičan zaključak iz toga jeste: 
Ili pokušati izvoziti, pa od tog živjeti ili ratom proširiti »ži¬ 
votni prostor«. Nastojanja za proširenjem životnog prostora 
urodila su ogromnim razvitkom ratne industrije, zaposlenjem 
nezaposlenih radnika i povećanjem potrošnje životnih namirni¬ 
ca kao posljedicom uključenja nezaposlenih u ratnu privredu. 
Sve je to Hitler u jednom govoru formulirao ovako: »Mi mora¬ 
mo izvoziti, da bismo mogli kupovati životne namirnice. Ali 
pošto su za izvoz potrebne sirovine, mi moramo još više izvo¬ 
ziti, da bismo te sirovine osigurali našoj privredi«. 

Iz svega što je Njemačka radila da osigura sebi potrebne 
namirnice i sirovine, vidi se da je začarani krug nacionalsoeija- 
lističke autarhijske privrede bio prilično zatvoren i da pravog 
izlaza nije bilo, jer je Engleska odgovarala na svoj način meto¬ 
dama, koje karakteriziraju taj najsavršeniji kapitalistički apa¬ 
rat takozvanog liberalnog smjera. Sve je s engleske strane 
obavljeno s potrebnom učtivošću i dovoljnom diplomatskom vje¬ 
štinom. Moglo bi se reći, da su se predstavnici teškog engles¬ 
kog kapitala odnosili isprva spram njemačkih nastojanja kao 
roditelji spram djece, koju smatraju neposlušnom, ali se nadaju, 
da će ispravnom odgojnom metodom i bez batina navesti djecu 
na pravi put. Osim tog Engleskoj su stajala na raspoloženju 
ogromna sredstva. Ono što se godinama nije nikako davalo bal¬ 
kanskim zemljama, počelo se je pred neposrednom ratnom opas¬ 
nošću dijeliti šakom i kapom. Neke od tih zemalja našle su se 
odjednom pod kišom engleskih funti, a engleska trgovina ra- 
pidno je popravljala svoje položaje. Engleska protuakcija spro- 
vađana je s ništa manje upornosti i vještine. Bilo je očito da 
su balkanske zemlje postale važno vrelo sirovina za Njemačku 
za slučaj rata, pa se je Engleska metodički dala na posao. Ta 
djelatnost bila je neobično velika. Englezi su poznati kao ljudi, 
koji se teško odlučuju da mijenjaju svoje ustaljene i iskušane 


metode. U protuakcijama i pariran ju Njemačkoj, posegli su po¬ 
novo za svojim starim sredstvom. Kad su jednom ustanovili kud 
vodi njihovo neinteresovanje za Jugoistok, odnosno prepušta¬ 
nje tih zemalja Njemačkoj, u koju se više nisu mogli pouzdati, 
otpočela je kampanja, kojoj finansijski slaba Njemačka nije 
bila dorasla. 

Još u lipnju 1938, dakle prije Miinchena, stvoren je u Lon¬ 
donu odbor ministara, u kojem je sjedio i predstavnik Foreign 
Office-a. Taj odbor imao je svrhu, da se ispitaju praktične mo¬ 
gućnosti prodiranja na Jugoistok, što je nazvano »privrednim 
pomaganjem«. No to nije ništa smetalo Chamberlaina, da u 
jesen 1938 iza Miinchena, sasvim lojalno izjavi, kako smatra da 
Njemačka na Jugoistoku treba zauzeti onaj položaj, koji joj pri¬ 
pada, a to je dominantno mjesto. To su Nijemci objeručke pri¬ 
hvatili i pohvalili svog starog prijatelja iz Miinchena, iako nije 
bilo sasvim jasno, što znači ono »pripada«. Kako je Engleska 
shvatila taj udio Njemačke vidi se iz jednoglasne odluke par¬ 
lamenta u prosincu iste godine, kad je povišen takozvani ga¬ 
rantni fond na 25 mil. funti. Svrha je tog fonda da engleskim 
izvoznicima, koji su do tad bili rukovođeni samo profitom, pa 
se nisu obazirali na siromašni Jugoistok, znajuči da tu nema 
zarade kraj njemačkog dumpinga, engleska država garantira za 
trgovačke poslove na Jugoistoku bez obzira na trgovačke prin¬ 
cipe, a iz političkih razloga. Pođsekretar u ministarstvu trgo¬ 
vine Hudson, a i sam ministar Stanley, govorili su o tom sasvim 
otvoreno i napali »novu njemačku tehniku« izvoza, izjavljujući, 
da ne mogu dopustiti monopoliziranje Balkana od strane jedne 
sile. Očito je da su se bojali, da bi Njemačka poslije uspjeha 
na Balkanu, počela isto tako raditi i tamo, gdje su engleski 
interesi znatno veći nego na Balkanu. Karakteristična je bila 
izjava Hudsona, da jedna slobodna engleska tvrtka, trgujući 
na Balkanu, ima protiv sebe čitav totalitarni sistem Njemačke. 
Iz tog se jasno vidi, da su Englezi svijesni toga, kako stari 
engleski princip slobodne utakmice ne vrijedi ništa u borbi s 
dirigiranom njemačkom privredom. To mišljenje očitovalo se 
je najviše u izjavi Hudsona, da će Nijemce tući njihovim vla¬ 
stitim metodama, jer da Engleska za tako nešto ima više po¬ 
zadine. 

Treba naročito naglasiti, da je Engleska za cijele te kam¬ 
panje pokušavala riješiti spor i na drugi način. Hudson je istom 
prilikom, kad se je prijetio, pozivao i na pametan sporazum za 
podijelu tržišta. Još u ožujku 1939 boravila je u Njemačkoj 
jedna engleska privredna delegacija a dr. Schacht i dr. Wohltat 



stalno su putovali u London na razgovore i pregovore. Engle¬ 
ska se je još uvijek nadala da će, zatežući zajedno s Francus¬ 
kom pregovore sa Sovjetskom Unijom, uspjeti da preplaši Nje¬ 
mačku trojnim sporazumom i svojim privrednim protuakcija- 
ma na Jugoistoku, pa da će konačno njemačku bujicu kanali¬ 
zirati na Istok. Obećanja o podijeli tržišta i interesnih sfera 
data su za to, što se je mislilo, da će Njemačka i sama uvidjeti, 
da je bolji mršavi mir nego neizvjesni rat s Engleskom i Fran¬ 
cuskom. No sve to Englesku nije smetalo da dvoličnu ulogu odi¬ 
gra do kraja. U svojim privrednim protuakcijama Engleska je 
imala neizmjerno više mogućnosti. Ukupan engleski uvoz izno¬ 
sio je oko 1000 milijuna funti, a ni jedna država Jugoistoka ne 
izvozi više od 8 do 9 milijuna funti godišnje. Vidi se da bi En¬ 
gleska bez naročitih napora mogla apsorbirati veliki dio ili šta- 
više sav izvoz pojedinih zemalja. Da su se Englezi u tom pravcu 
trudili, pokazuju statistike. Dok je od g. 1929 do 1935 trgovina 
Jugoslavije s Engleskom bila pasivna za okruglo jednu i pol 
milijarde dinara, od 1935 do 1938 bila je aktivna za 194 mili¬ 
juna, pa je u godini 1938 Engleska došla na drugo mjesto 
odmah iza Njemačke. 

Engleska metoda bila je vrlo jednostavna: kontigente žita 
i druge vrste robe, određene za Njemačku uz klirinški način 
plaćanja, kupovala je Engleska za devize, koje su toliko potreb¬ 
ne agrarnim zemljama. Tako su 1938 kupili u Rumunjskoj goto¬ 
vo čitavu žetvu žita. »Perfidni Albion«, kako Nijemci često 
nazivaju Englesku, temeljito je iskorištavao svoje prednosti. 
Imajući na raspoloženju zlata i deviza, Engleska je kupovala 
žito iz sasvim političkih razloga. Na taj način postignute su 
četiri stvari: Njemačka nije dobivala žito u potrebnim količi¬ 
nama, jugoistočne zemlje izbavljane su ovisnosti od Njemačke, 
mogle su Engleskoj plaćati dugove i, konačno, Engleska je sama 
sebi stvarala potrebne rezerve žita za slučaj rata. 

No ništa manje vješta i »perfidna« nije bila ni politika 
zajmova i kredita, koji su bili tako primamljivi za vladajuće 
krugove jugoistočnih zemalja. U tom pogledu upravo je klasi¬ 
čan primjer Turske. Ta zemlja postala je najveći anglofob za¬ 
hvaljujući engleskoj pomoći Grcima, pa se je u svojoj politici 
oslanjala na Sovjetsku Uniju, u kojoj je našla saveznika. Po¬ 
znato je da je Sovjetska Unija finansirala prvi turski petogo¬ 
dišnji plan za industrijalizaciju Turske i da su veze sa Sovjet¬ 
skim Savezom bile u svemu korektne. Turska parola glasila je 
u svoje vrijeme ovako: Boreći se protiv Grka, borimo se protiv 


Engleza. No ta velika mržnja odjednom je počela prestajati. 
Turska je naglo jačala i preuzimala u svoje ruke tursku držav¬ 
nu industriju osnovanu uz pomoć Sovjetske Unije. U tom poslu 
trebala je pomoć Engleske, koja je to jedva dočekala. Mržnja 
protiv Engleske prestala je gotovo sasvim, kad se je Engleska, 
radi opasnosti sukoba na Sredozemnom moru, počela bojati si¬ 
laska sovjetske flote kroz Dardanele, pa je ugovorom u Mon- 
treux-u dozvolila Turskoj, da ponovo utvrdi taj tjesnac, za što 
joj je tada morala i platiti! I zadnji tragovi mržnje nestali su 
g. 1938, kad je Engleska, stojeći pred novom ojačanom Nje¬ 
mačkom i njenim prodorima na Balkan, ponovo zatresla kesom 
i predočila nekim državnicima, da još uvijek vrijedi ona stara 
poslovica Filipa Makedonskog, kako magarac natovaren zlatom 
preskače i najviše gradske bedeme! 

Prvi posao engleskog odbora ministara bio je zajam Tur¬ 
skoj u iznosu od 16 milijuna funti, s tim da se za 10 milijuna 
pošalje mašina za industriju i rudnike, koje će osnivati i voditi 
Englezi i naplatiti se rudačama, a za 6 milijuna da Turska kupi 
oružja u Engleskoj. Turski ministar predsjednik Dželal Bajar 
izjavio je tom prilikom, da je Turska »na golu riječ i svoj pot¬ 
pis dobila 16 milijuna« i da je to samo početak. Za Tursku se 
je onda govorilo, da je u sretnom položaju, da može birati 
prijatelje. Izabrala je Englesku, pa je specijalni izaslanik Rajha 
von Papen ostao kratkih rukava. Huđsonova prijetnja, da će 
se boriti primjenom njemačkih metoda, bila je ostvarena: En¬ 
glezi su otvorili rudnike u Timskoj i na veliko preuzimaju u 
svoje ruke tursku trgovinu. Njemačka je na to pokušala pari¬ 
rati zajmom Turskoj od 150 mil. maraka u robi, ali je već sve 
bilo prekasno. Engleska je čvršće sjedila u Ankari, a to se je 
kasnije vidjelo i po zaključenju francusko-englesko-turskog 
pakta, kojim je Turska, manje ili više otvoreno, stala na stranu 
saveznika u času, kad su ovi već bili u ratu s Njemačkom. En¬ 
gleska je tu svoju akciju u Turskoj provodila otvoreno za svoje 
interese žandara na Bosporu i Dardanelima. Pitanje je samo, da 
li će Turska biti bolji žandar u tom dijelu svijeta, nego što je 
Japan bio svojedobno u Mandžuriji i sad u Kini. 

Konzekventna engleska privredna politika bila je nado¬ 
punjena i političkim akcijama. Poljska, Rumunjska, Turska i 
Grčka dobile su neposredno pred izbijanje rata jednostrane ga¬ 
rancije Engleske. Zaokruživanje Njemačke bilo je uglavnom 

f dovršeno, pa je rat mogao otpočeti. Njemački začarani krug iz 

kojeg nije bilo izlaza, bio je na taj način prilično zatvoren. Od 


alternativa izvoz ili osvajanje, umiranje od gladi ili časnije 
umiranje na bojnom polju, Njemačkoj nije preostalo ništa dru¬ 
go nego da pređe u akciju. Naeionalsocijalisti pravili su, izgleda, 
pogrješan račun da će Engleska prepustiti Poljsku bez rata 
sudbini kao što je to učinila s Češko-Slovačkom, pogotovo kad 
se Njemačka na taj način terenski približuje Sovjetskoj Uniji. 
Što se je Engleza ticalo, mogla je propasti i Poljska, kad to ne 
bi neobično ojačalo Njemačku i omogućilo joj, da se poslije baci 
na Zapad ili preko Balkana na IstoK, da na taj način zada prve 
udarce engleskoj imperiji. Poljska je bila vrlo zgodna prilika, 
da se ratu dade humani karakter i da se prikaže kao jedini izlaz 
i spas od njemačkih napadačkih namjera. Na primjeru Kine l 
Š panije vidjelo se je, da prodori u te zemlje nisu bili povod za 
Engleze, da otpočnu rat, jer su našli puteva, da unatoč otvore¬ 
noj akciji Njemačke, Italije i Japana osiguraju svoje interese u 
napadnutim zemljama i bez rata. Napad Njemačke na Poljsku 
poslužio je kao vrlo zgodan povod za otpočinjanje rata, koji je 
po svojim osnovnim problemima direktan nastavak prošlog. 
Otvorene prijetnje Hudsona, da će Engleska upotrebiti izvan¬ 
redne mjere bez primjera u engleskoj povijesti, dobile su kon¬ 
kretan oblik baš u objavi rata Njemačkoj, iako rat nije baš 
bez primjera u engleskoj povijesti! 

Iz načina vođenja rata i svega, čim se Njemačka i Engle¬ 
ska služe u međusobnim napadima, vidi se da se vodi ogorčena 
borba za prevlast. Jedan veliki dio uzroka za sukob odigra¬ 
vao se je i odigravat će se na Jugoistoku, koji je iz mnogo raz¬ 
loga osobito važan za obje zaraćene strane. Engleska uporno 
nastavlja akciju da i ostale zemlje Jugoistoka dovede u sličan 
položaj kao Tursku i time ojača sebe, a oteža Njemačkoj re¬ 
dovnu opskrbu životnim namirnicama i sirovinama. 

Tako su i mali narodi, koji stoje izvan ovog današnjeg rata 
poprište ekonomskog rata zaračenih država. 

Milinko Mitraković 


IZ FRANCUSKE 

Od 196 knjiga naklade >»Editions Sociales« zabranjeno je 67 
djela. Među zaplijenjenim djelima nalazi se znanstveno djelo fran¬ 
cuskog biologa Marcela Prenanta »Biologija i Marksizam« i romani 
»Uzorana ledina« od Šolohova, »Židovi bez novaca« od M. Golda. 
»Mati« od Gorkog i »Željezna peta« od J. Londona. 

Talijanska emigracija u Francuskoj izdavala je razne antifa¬ 
šističke novine. Sad su sve te novine zabranjene. Od talijanskih 
novina u Francuskoj izlazi sada samo fašistički list »Nuova Italia«. 


ANKARSKI PAKT 

Sva dvadesetgodišnja poratna, tj. sada već samo među- 
ratna historija Evrope, kretala se dobrim dijelom u znaku 
likvidacije spora, koji je na njenom jugoistoku, poimence u 
crnomorskim oblastima i na Balkanu, bio kroz barem podrug 
vijeka uzrokom stalnih ratova, a sastojao se u suparničkoj 
borbi ruskoga i turskoga carstva za prevlast na Crnom Moru 
i Balkanu, odnosno i za vlast nad Carigradom, Bosporom i 
Dardanelama. Nova sovjetska vlast se s ne jednom deklara¬ 
cijom odrekla stare carske imperijalističke politike, kako 
svuda, tako i na Balkanu, pa je s time za Tursku, (koja je me¬ 
đutim 1923 također postala republikom) otpao razlog za dalj¬ 
nje strahovanje, da bi zbog Rusije mogla izgubiti Carigrad i 
vlast nad Dardanelskim tjesnacem. To, pa upravo i izravna 
pomoć, koju je moralno i materijalno, u novcu i oružju, Sovjet¬ 
ska Rusija — još i sama pravo ne izašavši iz borbe za svoju 
nezavisnost — pružila novoj kemalističkoj Turskoj u borbi za 
njenu nezavisnost, ugroženu 1921 i 1922 od Grčke kao ekspo¬ 
nenta Engleske, zbližilo je te dvije zemlje, Rusiju i Tursku, 
unatoč njihovog sasvim suprotnog ekonomskog sistema, toli¬ 
ko, da je već neki poslovičan karakter u evropskoj štampi i 
diplomaciji dobio izraz: tradicionalno sovjetsko-tursko prija¬ 
teljstvo. 

To je prijateljstvo dobilo svoj prvi diplomatski oblik u 
sporazumu sklopljenom između Sovjetske Rusije i Turske 1920 
u Moskvi, a koji se sporazum u ožujku 1921 pretvorio u pakt 
o prijateljstvu s predviđenim trajanjem od 25 godina. »Turci 
i Rusi moraju da razumiju jedni druge i moraju da sklope spo¬ 
razum, koji će zadiviti cio svijet«, popratio je taj sporazum u 
svom odgovoru tadanjem komesaru za vanjske poslove, Čiče- 
rinu, turski poslanik u Moskvi, pouzdanik Kemal-paše, Juzuf 
Kemal. Poslije toga se uistinu između SSSR i Timske nastavila 
primjerna, plodna i mirotvorna saradnja. Bez trenja bilo je 
uređeno pitanje granica na Kavkazu, pri čemu je Turskoj ostao 
Kars i Ardahan, dobiven ranije imperijalističkim Brestlitov- 
skim mirom zajedno s Batumom, koji je bio vraćen SSSRu. 
1931 — u dane trojnog pomorskog sporazuma između Engle¬ 
ske, Francuske i Italije — bio je i između SSSR-a i Turske 
sklopljen posebni pomorski sporazum o izgradnji njihovih 
crnomorskih flota, A 1933 — u početku velike Litvinovljeve 
borbe za mir i kolektivnu sigurnost, koja je dovela do londonske 

konvencije o definiciji napadača — našle su se SSSR i Turska 
opet zajedno, potpisavši tu konvenciju, ne uostalom same, ne¬ 
go s Poljskom i Malom Antantom, uključivo Jugoslavije. 

Međutim se turska republika, ne baš malo imajući zahva¬ 
liti i svojoj saradnji sa SSSR, toliko konsoP lirala i osilila, da 
se 1936 usudila postaviti pitanje revizije Lausanneskog ugo¬ 
vora sklopljenog 1923 između Turske s jedne i Engleske, Fran¬ 
cuske i Italije s druge strane. Taj ugovor je tada, na temelju 
izvojevane borbe s Grcima za nezavisnost, zamijenio težak ugo¬ 
vor, koji je Turskoj od istih država bio nametnut 1920 u Se- 
vresu. Bio je to turski Versailles, i još gore. S njime je Turska, 
na osnovu svog poraza u svjetskom ratu, izgubila veći dio 
svojih pokrajina: Siriju, Palestinu, Mezopotamiju, Arabiju, po¬ 
dručje Smirne, kraj pred Čataldžom na Balkanu, a istovremeno 
potpala sama pod toliku zavisnost od zapadnih vlasti, naročito 
Engleske, da je u Carigradu, zapravo već od konca rata, sultan 
bio još samo na riječima vladar, a pravi vladar bila je među¬ 
narodna, zapravo engleska komisija. Stvari su došle dotle, da 
je Engleska koji mjesec pred ugovorom u Sevresu zaposjela 
Carigrad, rastjerala tamošnji parlamenat (koji se, predvođen 
Kemal-pašom, povukao u Ankaru) i, uz najteži policijski re¬ 
žim, ostala u Carigradu, a naravno i na Bosporu i na Darđa- 
nelama sve do sloma svog grčkog eksponenta, pod konac 1922. 
Kakva je bila zavisnost tadanje Turske od slavne hraniteljice 
malih naroda, za to može malu sliku da pruži samo jedan član 
Sevreskog ugovora, član 232. Po njemu nije turski ministar 
financija smio predložiti svom parlamentu državni budžet, ako 
taj nije prije odobrila međusaveznička, tj. engleska komisija. 

Novim, Lausanneskim ugovorom osigurala je sebi Turska 
potpunu svoju nezavisnost. Ipak o potpunoj njenoj suverenosti 
na Dardanelama nije se još ni tada moglo govoriti. Novi ugo¬ 
vor nije Turskoj još uvijek dao pravo da utvrdi taj prolaz 
između Crnog i Sredozemnog Mora, a osim toga, ona je morala 
priznati pravo drugim, necrnomorskim državama, da slobodno 
mogu kroza nj slati ne samo svoju trgovačku nego i ratnu flotu. 

Tako je to trajalo sve do 1936, kada se, ne možda samo 
Sredozemno more, nego i politika oko Sredozemnog mora opa¬ 
sno uzburkala zbog englesko-talijanske napetosti, izazvane 
upadom Italije u Abesiniju i njenim ugrožavanjem, na taj na¬ 
čin, Sueza i puta u Indiju. Imajući i sama interesa, da se 
zaštiti od Italije, koja joj je već sa samih Dodekaneza mogla 
ugroziti sredozemnomorske obale, i iskoristivši priliku, u kojoj 


je mogla za se dobiti nedavnu svoju toliku protivnicu Engle¬ 
sku, Turska je u travnju te godine iznijela pitanje revizije 
■Lausanneskog ugovora, odlučivši da utvrdi i militarizira Dar- 
đanele. 

Ta njena odluka bila je povod konferencije, koja je zapo¬ 
čela koncem lipnja te godine u Montreuxu, a sudjelovale su na 
njoj Engleska, Francuska, SSSR, balkanske države, pa čak i 
Japan; sve manje više zainteresirane države, osim Italije i 
Njemačke. I što je značajno bilo na toj konferenciji: na njoj 
je došlo do takvog razmimoilaženja između SSSR i Engleske, 
da je radi tog razmimoilaženja malone došlo do sloma konfe¬ 
rencije. Još naime 1923 je SSSR doduše potpisao Lausanneski 
ugovor — i to odvojeno, jer njegovi predstavnici nisu sudje¬ 
lovali u pregovorima za taj ugovor — no potpisao ga je samo 
uz protest i izjavu, da lozansko rješenje dardanelskog pita¬ 
nja, po kome je bio dopušten ulaz u Crno more i ratnim flo¬ 
tama necrnomorskih država, predstavlja za SSSR samo novu 
opasnost i ugrožavanje njegova položaja na Crnom moru. 
SSSR je naime već imao iskustva s tim ugrožavanjem, još iz 
1919, kada je protiv njega na crnomorskim obalama istupila 
francuska ratna flota... Da osigura svoju zemlju od takovih 
opasnosti u budućnosti, Litvlnov je u Montreuxu tražio da se 
zabrani ulaz ratnim flotama necrnomorskih država u Crno 
more, osim u slučaju posjeta iz učtivosti ili ako se radi o izvr¬ 
šenju obveza, koje proizlaze iz paktova o uzajamnoj pomoći, 
sklopljenih u okviru Društva Naroda. Pri tome je on tad 
imao na umu naročito tek godinu dana stari pakt SSSR-a s 
Francuskom. A osim svega toga, u duhu uostalom tog pakta i 
predviđene eventualne saradnje Francuske i SSSR-a na Sre¬ 
dozemnom moru, Litvinov je tražio, da se SSSR-u prizna pra¬ 
vo na neograničen izlazak njegove ratne flote u spomenuto 
more. 

Engleska je htjela protivno. »Times« je tada iznio ovu 
pomalo grotesknu sliku o SSSR-u: »Rusija nije više medvjed 
nego potočni konj, koji se nalazi sav pod vodom, osim njuške 
i očiju... Nemamo mogućnosti da ocijenimo njene sposobno¬ 
sti, no sigurno možemo reći, da je ona veoma velika životinja, 
s kratkim, ali senzacionalnim rodoslovljem i s optimističkim 
pogledom«. Pustiti tu veliku optimističku životinju, tog do 
njuške i očiju zaronjena potočna konja da izroni u punoj 
svojoj snazi iz vode... i pojavi se možda sa svojom crnomor¬ 
skom ratnom flotom kao nov neočekivan takmac na Sredozem- 

nam moru, ta mogućnost se nikako nije mogla činiti privlač¬ 
nom Velikoj Britaniji, koja je u tad nedavnoj krizi zbog Abe- 
sinije imala već dobrano da osjeti neugodnost pojave jednog 
drugog takmaca na tom moru, Italije. Osim toga, odnosi En¬ 
gleske i Francuske nisu ni izdaleka još tad pokazivali onu 
slogu i jedinstvenost cilja, kako su to nekad, u prvom ratu, 
ili kasnije, u današnjem. Koji mjesec ranije, u jesen 1935, 
Francuska je odbila da sa svojom ratnom flotom pomogne 
Englesku, koja je na Sredozemnom moru imala da u ime Dru¬ 
štva Naroda istupi protiv Italije zbog namjeravanog upada u 
Abesiniju. A u još kraćem vremenskom rastojanju od konfe¬ 
rencije u Montreuxu, u ožujku 1936, Engleska je za uzvrat 
odbila Francuskoj pomoć, kad je Njemačka prekršila Lokarn- 
ski pakt i ušla s vojskom u Porajnje. Povrh svega, smatrajući 
najrealnijom politikom sporazum s Njemačkom, ona nije, kao 
ni ova, gledala sa simpatijom na francusko-sovjetski pakt o 
uzajamnoj pomoći, koji ju je, obzirom na ipak već neke obveze 
spram Francuske (takozvani »White Paper«-sporazum od 19. 
ožujka 1936) mogao dovesti u rat na strani SSSR-a, protiv 
Njemačke. Tako dakle ona nije polagala mnogo važnosti ili 
je (zbog kompromitacije sovjetsko-francuskog pakta) možda 
baš htjela i spriječiti mogućnost međusobne sovjetsko-francu- 
ske pomorske pomoći, te se oprla slobodi izlaza sovjetske ratne 
flote iz Crnoga mora u Sredozemno more, ostajući pri tom 
ipak za staru lozansku slobodu ulaska svoje i druge necrao- 
morske ratne flote u Crno more. 

Suprotnosti u stanovištima SSSR-a i Engleske činile su 
se već nepomirljive, i da nije na konferenciji u Montreuxu 
došlo do sloma, imalo se zahvaliti samo uspješnoj intervenciji 
francuskog predstavnika, Paul-Boncoura. Engleska je popu¬ 
stila, pristavši da se crnomorskim i necrnomorskim ratnim 
lađama dopusti prolaz u slučaju pakta o uzajamnoj njihovoj 
pomoći u okviru Društva Naroda, a inače da svim ratnim flo¬ 
tama necmomorskih država bude prolaz zabranjen. 

No dok je tako SSSR u Montreuxu naišao na punu pot¬ 
poru Francuske, pokazalo se, da je spram njega sa svojom pot¬ 
porom zakazala — Turska. Premda ju je SSSR podupro u nje¬ 
nom zahtjevu o militarizaciji Dardanela, ona se, tobože pod 
vidom svoje samostalne politike, ponašala u Montreuxu tako, 
da je štampa tad pisala, da se pod jednom kapom vodila njena 
politika i engleska. Spram Engleske je ona, uostalom, kao i 
Grčka, od prosinca 1935 imala obvezu, da će je pomoći, ako 


zbog Abesinije dođe u sukob s Italijom. A kako je u svojoj 
knjizi »Chantage a la guerre« (»Iznuđivanje s prijetnjom 
rata«) tvrdila Genevieve Tabouis, ona je tad uzalud tražila od 
Francuske zaključenje pakta o uzajamnoj pomoći, pa se zbog 
te uzaludnosti, iz straha pred Italijom i Njemačkom, još više 
htjela osloniti na Englesku. Tradicionalno prijateljstvo sa 
SSSR nije se dakle baš najbolje ovjerovilo u jednom vrlo zna¬ 
čajnom i važnom pitanju po SSSR. Točno godinu dana kasnije, 
u srpnju 1937, to prijateljstvo je doduše dobilo novu službenu 
potvrdu posjetom Ruždi Arasa u Moskvi, no slučaj je ipak 
ostao karakterističan, kao izvjestan predznak onoga, što će 
se dogoditi kasnije, već u naše dane, u listopadu 1939. 

Nekoliko dana poslije svršetka konferencije u Montreuxu, 
u srpnju 1936, Velika Britanija je oslobodila Tursku i Grčku 
obveza, na koje su ove pristale u prosincu 1935, no Turska 
je tad ipak izjavila, da će se tih obveza držati u slučaju, ako 
Englesku napadne Italija. Ulazak Italije u Albaniju i okupa¬ 
cija te zemlje u travnju 1939 ponovno je pokolebala mir i 
sigurnost na istočnom dijelu Sredozemnog mora, a i na Bal¬ 
kanu, pa je to podstaklo Englesku, da se poslije svojih ga¬ 
rancija Poljskoj požuri i s garancijom Grčkoj i Rumunjskoj, 
te što više opet na svoju stranu zadobije Tursku. Tako je došlo 
do englesko-turskog sporazuma od 13. svibnja, po kome su se 
obadvije države obvezale da sklope konačan sporazum o me¬ 
đusobnoj pomoći za slučaj napadaja na njih; a sličan spora¬ 
zum bio je 23. lipnja sklopljen i između Turske i Francuske, 
koja je Turskoj u svrhu tog sporazuma ustupila davno već 
sporan Iskenderunski sandžak, Aleksandretu. 

Sve se to dogodilo u vrijeme, kad su se sa strane Engle¬ 
ske i Francuske vodili pregovori i za sporazum sa SSSR. Tur¬ 
ska je već tada bila smatrana, kako je pisao »Manchester 
Guardian«, kao most između SSSR-a i Engleske, pa šta više, 
govorilo se, da Turska svoj konačan sporazum s Engleskom i 
Francuskom čini zavisnim od sporazuma ovih sa SSSR. To mi¬ 
šljenje moglo se činiti vjerojatnim pogotovo zbog jednone- 
djeljnog boravka i vijećanja zamjenika narodnog komesara 
vanjskih poslova Potemkina u Ankari (početak svibnja), a 
i zbog službenog turskog komunikeja o tom boravku i vijeća¬ 
nju: da je između SSSR i Turske konstatirana istovjetnost 
pogleda na međunarodna pitanja i da su obadvije zemlje, u 
borbi za održanje mira, riješene da još više pojačaju čvrste 
veze, koje ih ujedinjuju. 

Međutim, došao je konac kolovoza, razbili su se sovjetsko- 
englesko-francuski pregovori i namjesto njih bio između SSSR 
i Njemačke sklopljen pakt o nenapadanju, koji se, već za rata, 
koncem rujna, proširio i u pakt o prijateljstvu. Taj događaj 
pao je upravo u dane, kad je u Moskvi započela velika diplo¬ 
matska akcija za sporazum s baltičkim državama, a i za spo¬ 
razum s Turskom, u koju svrhu se tamo, na poziv sovjetske 
vlade, našao i turski ministar vanjskih poslova Saradžoglu. 

On je započeo pregovore sa sovjetskom vladom 25. rujna, 
vodio ih više od tri nedjelje, do 19. listopada. Toga dana su 
pregovori bili prekinuti i namjesto sporazuma Turske sa SSSR 
bila je objavljena službena vijest o konačnom sporazumu Tur¬ 
ske s Engleskom i Francuskom, s kojima je ona, međutim, kroz 
isto vrijeme vodila i generalštabne pregovore u Londonu. Na¬ 
mjesto odluke za nedavno najavljeno »pojačanje čvrstih veza« 
i sporazum sa SSSR — odluka za sporazum i konačan pakt o 
uzajamnoj pomoći s Engleskom (i Francuskom) : doba Mon- 
treuxa i očevidnijeg priklanjanja Turske Engleskoj, a ne 
SSSR-u, ponovilo se tu u mnogo zaoštrenijoj formi i situaciji I 
A kakvi su tu bili uzroci, s kakvim mogućim posljedicama? 

Odmah poslije sloma (ili kako sam Saradžoglu, pa i Cham- 
berlain rekoše: prekida) sovjetsko-turskih pregovora objasnio 
je predsjednik timske vlade Refik Sajdam taj slom s time, da 
su sovjetska i turska vlada izmijenile svoja gledišta o bitnim 
točkama spremanog ugovora još prije polaska Saradžoglua u 
Moskvu, no da je tu sovjetska vlada podnijela sasvim nove 
prijedloge, koji nisu bili u skladu s osnovkama postavljenima 
ranije sa znanjem sovjetske vlade za temelj sporazuma Turske 
s Engleskom i Francuskom. S tom svojom tvrdnjom Sajdam je 
očito mislio na, vijećanje, koje je s turskom vladom vodio za 
svoga boravka u Ankari Potemkin još u vrijeme eventualnih 
izgleda za sovjetsko-englesko-francuski sporazum, i u doba još 
Litvinova, a ne Molotova kao komesara za vanjske poslove. 
Kakvi su pak to bili novi prijedlozi, s kojima je, kako se čak 
govorilo naročito s engleske strane, u posljednji čas istupila 
sovjetska vlada na intervenciju Ribbentropa, o tome Sajdam 
nije ništa rekao, tako te bi s te strane cijela stvar ostala u 
priličnom mraku, da više svijetla nije na nju bilo bačeno s 
druge, sovjetske strane. 

Učinile su to najprije »Izv jesti ja«, odmah poslije sloma 
pregovora, 21. listopada. One su naglasile, kako se od pret¬ 
hodnog do konačnog sporazuma Turske sa zapadnim vlastima 

(htjele su valjda i reći: od prvih razgovora sovjetske vlade s 
turskom preko Potemkina) znatno promijenila međunarodna 
situacija, jer su se otada Francuska i Engleska našle u ratu, 
— a »Izvjestija« šu mogle reći i to: SSSR izvan rata, vezan 
doduše s paktom o nenapadanju i prijateljstvu s Njemačkom, 
no ipak neutralan i ne želeći da uđe u, kako ga je on nazvao, 
imperijalistički rat. I kad je u tako promijenjenoj situaciji 
došlo do tursko-englesko-francuskog definitivnog sporazuma, 
dao je Chamberlain — pisale su dalje »Izvjestija« — 1 izjavu, 
da je taj sporazum već bio gotov, kad su počeli sovjetsko- 
turski pregovori, samo se čekalo na rezultate ovih da se on 
objelodani, čekalo u nadi, da će doći do s njime paralelnog 
tursko-sovjetskog pakta. A što je to značilo — zaključivale su 
»Izvjestija« — nego da su s engleske i francuske strane posto¬ 
jale nade, da će se moći između SSSR-a i Njemačke zabosti 
klin i SSSR uvući u kombinaciju »uglavnom protiv Njemačke 
i protiv eventualnih neprijatelja Engleske i Francuske u ba¬ 
zenu Sredozemnog mora«, pri čemu su »Izvjestija« na drugom 
mjestu izričito spomenule Italiju? 

»Spekulacija s tradicionalnim prijateljstvom SSSR-a i 
Turske«, tako su »Izvjestija« nazvale englesko-francuske na¬ 
mjere, dodavši, »da je jasan i odlučan stav SSSR-a razbio pre¬ 
predene planove onih, koji su ponovno pokušali da raspale ne¬ 
prijateljstvo između Njemačke i SSSR-a«. 

O cijelom tom pitanju pala je naskoro sa sovjetske strane 
još izravnija mjerodavna riječ, a izrekao ju je 31. listopada 
pred Vrhovnim Sovjetom Molotov. On je najprije, govoreći o 
sovjetsko-turskim pregovorima, proglasio legendom tvrdnju, 
da je SSSR od Turske tražio povratak Karsa i Ardahana ili 
pak promjenu montrejske konvencije u smislu naročitih povla¬ 
stica za SSSR. Ono što je SSSR od Turske tražio bilo je skla¬ 
panje pakta o uzajamnoj pomoći s ograničenom važnošću za 
Crno more i tjesnace, i to pod dva uvjeta, da ga sam taj pakt 
ne dovede u sukob s Njemačkom i da Turska ne propušta kroz 
Bospor ratne brodove necrnomorskih država. No Turska je 
odbacila ta dva uvjeta i u tome je bio razlog, da su se prego¬ 
vori razbili. 

Zaustavit ćemo se tu samo na jednom. Isporedi li se re¬ 
čeni stav SSSR-a spram pitanja o prolazu ratnih lađa kroz 
Dardanele sa stavom, koji je još Litvinov zauzimao na konfe¬ 
renciji u Montreuxu, vidna je na prvi mah stvarno jedna 
razlika. U Montreuxu je 1936 Litvinov došao u sukob s Engle- 

skom, koja se opirala pravu izlaza sovjetske ratne flote u Sre¬ 
dozemno more, i najviše pomoću Francuske proturao sovjetski 
zahtjev, da se dopusti prolaz crnomorskih ili necrnomorskih 
država u slučaju primjene pakta o uzajamnoj pomoći u okviru 
Društva Naroda. Pakt, o kome se tada moglo raditi, bio je, 
zna se, sovjetsko-francuski pakt. 1939 u Moskvi nasljednik 
Litvinova Molotov nije više ni riječju spomenuo taj pakt i 
uzajamnu pomoć crnomorskih i necrnomorskih ratnih flota sa 
slobodnim prolazom kroz Dardanele, nego je postavio zahtjev 
da se uopće zabrani ulaz ratnih flota necrnomorskih država u 
(Crno more. 

Razlog tog promijenjenog stava je očito u promijenjenoj 
situaciji, u kojoj se SSSR izmirio s Njemačkom, tom nekada 
predviđanom zajedničkom protivnicom njegovom i francuskom ; 
u kojoj je prema tome otpala za SSSR nužnost primjene 
francusko-sovjetskog (do danas još neotkazanog) pakta i u 
k°j°j je konačno došlo baš do protivne mogućnosti, da dođe 
do primjene jednog drugog pakta o uzajamnoj pomoći, u kome 
SSSR nije uzimao učešća, a koji se čak može okrenuti i protiv 
njega. To je upravo pakt o uzajamnoj pomoći, sklopljen između 
Turske, Francuske i Engleske, a po kome se sve tri države 
obavezuju na međusobnu pomoć u slučaju rata u istočnom 
dijelu Sredozemnog mora ili pak u slučaju primjene garancija, 
danih od Engleske i Francuske Grčkoj i Rumunjskoj. U tom 
posljednjem slučaju ne će li baš u sporazumu s Turskom ući 
ratne flote Engleske i Francuske u Crno more, da pomognu 
Rumunjsku, ali i, kao nekad, 1919, već sa svojom pojavom 
ugroze SSSR, koji stoji u prijateljskom odnosu s protivnom 
njima Njemačkom i ima s ovom baš na Crnom Moru (i Du¬ 
navu) važan trgovački put za izmjenu robe? Istina, englesko- 
franeusko-turskom paktu o uzajamnoj pomoći priklopljen je 
protokol, po kome se predviđa, da Turska ne će biti prinuđena 
na akciju, ako bi je ta mogla uvući u rat sa SSSR. No u su¬ 
štini, ta ograda znači protivurječje i laviranje, koje može biti 
samo lijepa plesačka maska na još mirnom balu diplomacije 
— sve dok ne dođe do potresa i gužve, u kojoj sve maske pa¬ 
daju i u punom smislu se mora pokazati »pravo lice politike 
pojedinih država«, o kome je, baš nišaneći na Tursku, već 
unaprijed, u svom govoru od 31. listopada, govorio Molotov. 

I tako, dođe li iz ovog ili onog razloga u slučaju primjene ga¬ 
rancija Grčkoj i Rumunjskoj do puštanja englesko-francuskih 
ratnih brodova u Crno more, ne mora li već sam taj fakt, ugro¬ 
žavajući najveću i za mir ili ograničavanje rata na Crnom moru 



najpresudniju državu (kojoj su pri tom baš od Rumunjske, 
nekadanjom pomoću Francuske i Engleske, oduzeta velika na¬ 
cionalna područja u Besarabiji, pa i u Bukovini) — stvoriti 
situaciju, u kojoj se Turska usprkos spomenute ograde može 
naći baš u ratu sa svojim »tradicionalnim prijateljem«, SSSR? 

Otkloniti tu mogućnost baš i u interesu same Turske, to 
je bio očito razlog, da je Molotov — saglasno s »Izvjestijama«, 
koje su posumnjale da bi tursko-englesko-francuski pakt bio 
instrumentom mira — zamjerio Turskoj, što je s tim paktom 
»konačno odbacila obazrivu politiku neutralnosti i zašla u krug 
domašaja evropskog rata, koji se razvija«. »Da li će Turska 
imati razloga da se kaje?« pitao je Molotov i istakao »izvjestan 
dio rizika, koji je Turska uzela na sebe spremnoću da podrži 
jednu od zaraćenih strana«, — dok je naprotiv, »SSSR pret¬ 
postavio da sebi zadrži slobodne ruke i vodi nezavisnu politiku 
u duhu neutralnosti«. »Daleko od toga, da bi želio i sa svoje 
strane potpirivati sadašnji rat, SSSR pretpostavlja da dopri¬ 
nosi svima težnjama, koje se javljaju u pravcu uspostave 
mira... spreman da tu politiku i dalje vodi u oblasti Crnog 
Mora«. 

Uzme li se sve to u obzir, na šta izlazi razlika između 
stava SSSR spram prolaza necrnomorskih ratnih flota kroz 
Dardanele 1936 i 1939? U stvari, usprkos te razlike postoji 
tu i duboka istovjetnost. Istovjetnost, jer je sovjetska vlada i 
na usta Litvinova 1936 izjavila da bi zapravo najsvrsishod- 
nija bila opća zabrana ulaska necrnomorskih ratnih brodova u 
Crno more, ostavši pri tome na liniji svog protesta još iz 1923 
prilikom potpisa Lausanneskog ugovora. No da li je istovjet¬ 
nost ili različitost u tom pitanju baš i od takve važnosti, dok 
se u promijenjenim prilikama mijenja s pravom politika i u 
načelno najdosljednijih država, a ona se sa strane SSSR-a 
nije u pitanju Dardanela promijenila tako, da bi on na njima 
tražio neke svoje naročite povlastice i sprečavao tako prija¬ 
teljskoj Turskoj njen suverenitet nad Dardanelama, Bosporom 
i Carigradom? 

A to je upravo ono, čega se nije nimalo žacala Engleska, 
kako se to pokazalo 1915 i 1919—1922, a što očito samo s 
teškoćom može dalje biti trpljeno od velevlasti, za koju je 
Crno more, kako to Litvinov reče u Montreuxu, njen »životni 
zrak«. Engleska na Bosporu i Dardanelama, kako to ona da¬ 
nas stvarno jeste, i po paktu s Turskom, i po finansijskoj i 
materijalnoj pomoći, s kojom je ona Turskoj omogućila utvr- 

đivanje Dardanela, a koja je zajedno s još opsežnijom investi¬ 
cijom engleskog kapitala u tursku privredu i s milijunskim 
zajmovima pridonijela da dođe do tog pakta, — to je stalna 
opasnost sukoba SSSR-a i Engleske, stalna opasnost zapletaja 
i sukoba i za cijelo područje oko Turske, bilo to spram Evrope 
na Sredozemnom, Crnom Moru i Balkanu, bilo i spram Azije i 
Afrike. Turska je, kako je poznato, vezana s balkanskim drža¬ 
vama u Balkanskom sporazumu; s druge strane opet, spram 
Azije, ona ima tzv. Saadabađski pakt o uzajamnoj pomoći s 
Iranom, Irakom i Afganistanom, zemljama od najvećeg znače¬ 
nja za Englesku kao njenog liferanta petroleja i kopnenog 
puta u Indiju. Značajno je pri tom, da je taj Saadabađski 
pakt potpisao predstavnik Turske, Ruždi Aras, u srpnju 1937, 
neposredno pred svoj polazak u Moskvu da tamo poslije Mon- 
treuxa uspostavi ponešto poljuljano sovjetsko-tursko prijatelj¬ 
stvo. Onda se to još moglo uskladiti s tim prijateljstvom, no 
hoće li se moći uvijek poslije sklopljenog pakta u Ankari, koji 
Tursku može navesti i na puteve rata, ne samo protiv Nje¬ 
mačke ili Italije, nego i SSSR-a? 

Pod kutom te opasnosti treba promatrati i toliko danas 
propagiran Balkanski neutralni blok kao proširenje Balkan¬ 
skog sporazuma, a koji bi, kad bi, recimo, uspio (?) mogao 
biti i proširenje Ankarskog pakta, pa s time i ulaženje u opasne 
zone ratnih konflikata. U svakom slučaju, Ankarski pakt je 
unio samo elemente nemira i neizvjesnosti na jugoistok Evrope 
i jugozapad Azije, a kemalistička Turska je na početku da¬ 
našnjeg evropskog rata s tim paktom možda stvorila isto tako 
kobnu odluku kao što ju je mlađoturska, Enver-pašina Turska 
stvorila nekad s vojnim savezom, sklopljenim također sasvim 
na početku svjetskog rata s Wilhelmovom Njemačkom. 

A. Cesarec 


AUGUST CESAREC: 

NOVELE 

Izišla je nova knjiga novela našeg saradnika Augusta 
Cesarca, u izdanju knjižare »Osvit«, Zagreb, Gundu- 
Hćeva 26. Knjiga stoji Din 30.— broširana, Din 40.— 
vezana. Novac se šalje na ček rn. 31.489 (»Odjek«).«. 

Četrdesetgodišnjica Anti noga »Doma«. 

»Dom« dra Antuna Radića počeo je izlaziti godine 1900. Prvi 
je broj bio gotov 15. prosinca 1899., pa se prema tomu u prosincu 
1939. navršilo ravno četrdeset godina od onoga časa, kad je počeo 
iza preporodnoga rada drugih hrvatskih preporoditelja u diugoj če¬ 
tvrti prošloga stoljeća pod prvenstvom dra Lj.^ Gaja, rad oko 
trećega hrvatskoga preporoda, odnosno oko dovršenja hrvatskoga 

preporoda. , „ . . , 

Anti Radiću bila se onda navršila istom tredeset i jeana godina, 
ali ipak je za sobom imao već znatan rad. Osobito se iskakao svo¬ 
jom »Osnovom za proučavanje narodnoga života i običaja«, koja 
je u ono vrijeme pravo ocijenjena u inozemstvu. U njoj je A. Radić 
iznio svoje osnovne misli o narodu i gospodi, a upotpunio ih u ras¬ 
pra,vici pod naslovom »Narod«. 

Slabo razumijevanje hrvatske inteligencije za misli iznesene 
u tima djelima nagnalo je pisca, da stvori najvažniju odluku u svo¬ 
jem životu, da se odluči na izdavanje lista, »hrvatskomu seljaku za 
razgovor i nauk«. Stvorivši tu važnu odluku, osjeća u sebi neobi¬ 
čno zadovoljstvo, jer je uvjeren, da će tim svojim radom položiti 
temelje nove hrvatske politike, koja će ne samo ujediniti cio hrvat¬ 
ski narod, nego i osvijestiti hrvatskoga seljaka toliko, da uzmogne 
svoju stvar, stvar svoga opstanka i napretka — gospodarskoga 
kao i prosvjetnoga — uzeti u svoje ruke, da prestane biti metlo!n 
u rukama gospodskim. 

U pismu, koje je nakon stvorene odluke, poslao svomu bratu 
Stjepanu u Pariz kaže on, da »jasno vidi i duboko osjeća, 
da je istom sada stupio napravi put svoga života«. 

Na tom putu ustrajao je čitavoga svoga života do smrti. 

U tom istom pismu razlažući', što i kako će raditi, veli, da je 
»nakanio u buduće pisati čitav svoj život samo za naš seljački na¬ 
rod, jer naše seljaštvo je u istinu naš narod, i jer su seljaci u istinu 
naši pravi ljudi«. Uvjeren je u uspjeh svoga rada, pa brata uvjerava, 
da će njegov »mali »Domić« danas sutra ujediniti i osloboditi cijelu 
našu domovinu Hrvatsku«. 

Radi velike važnosti pokretanja »Doma« učinio je nešto, što 
inače ne bi nikad bio uradio. Otišao je nadbiskupu Posiloviću, da 
mu dade novca za prvi broj. Ovaj se začudio. »Rekao je najprije 
— kaže Ante u pismu bratu — da bi meni dao za moju potrebu već 
zato, što smo rođaci. Ali za novine da ne da. Mnogo je govorio o 
tom, da smo mi obojica luđaci, ne zna se, koji veći. Proti tebi je 
osobito nabrešen. Došla je na red i tvoja ženidba. — K svemu još i 
to! — usklikne. 

Slušao sam strpljivo, ali onda je i on morao slušati. Sve sam 
mu kazao, znaj, sve. Nisam mu govorio o popovskim kuharicama, 
nego o popovskoj lakomosti, neznanju i težnji za gospod¬ 
stvom nad narodom. Sasuo sam mu sve, što sam toliko put 
čuo od našega pokojnoga oca, da će popovi zatrti vjeru. Završio 
sam ovako: 

r— Vi mene i moga brata ^držite bezbošcima. Mi to nismo i ne 
možemo biti'. Ali mi nismo i ne ćemo biti ničije sluge, a niti sluge 
katoličke crkve. Mi smo njezini sinovi u vjeri. Ali papinska politika 
nije ništa učinila za slobodu hrvatskoga naroda, a mnogo je učinila 
za njegovo ropstvo. I zato smo mi kao prava seljačka djeca kršćani, 
a nismo papisti, klerikalci. I vi ste seljačko dijete. Otac vam je 
iz iste zadruge s našom majkom. Vi morate bar nešto razumjeti od 
onoga, što sam vam govorio o našem seljačkom domu i o svom 
budućem »Domu«. Ako ništa ne razumijete, ne dajte ništa. Ako bar 
nešto razumijete, dajte mi evo ovoliko, koliko je na ovom tiskar¬ 
skom računu za prvi broj. Budite sigurni, da vam ne ću nikad 
doći za list, a još manje za sebe. Ali znajte, da ovo primam bez 
ikakve obveze uz vašu poštenu riječ kao biskupa i kao svećenika, 
da mi radi tih novaca ne ćete praviti nikad nikakve zamjerke, niti 
dopustiti, da mi se ta zamjerka čini s vašim znanjem. 

Posi'lović je na to — završuje Ante Radić — bez riječi od¬ 
oro jio točno onoliko, koliko je bilo u proračunu za prvi broj«. (»Dom«, 
g. 1924. br. 7.). 

Ante Radić dao je prvoga broja tiskati u 10 tisuća primjeraka 
i razaslao ga u sve naše krajeve od Kranjske do Macedonije i od 
Bačke do Crne Gore . 

Znajući kako odgovornoga i teškoga posla se laća, odredio ie 
odmah smjernice, kojih se držao do kraja. Odlučio je naći »sredinu 
između stare prodike i nove bune«, kako sam kasnije piše u svojem 
članku o Tolstoju On ne će »bune«, nego ide jedino za tim, da 
seljak sazna istinu o sebi i o svojemu životu, kao i to, na koji 
način se može izbaviti zla i nevolje, koja ga već tisuću godina 
bije. Ali gospoda su i takav nauk smatrala »pogibeljnim«, pa su 
činila sve, što su mogla, da ga u zametku uguše. 

Ante Radić je to znajo, pa je odmah nagovijestio, da čovjek, 
koji se takvoga posla laća, mora biti spreman i na neugodnosti, jer 
»tko istinu gudi, toga gudalom po prstima biju«. Ali mu je dobro 
bila poznata i druga, još veća poteškoća u tom radu. Jer »najteže 
je — kako sam kaže — učiti onoga, tko ništa nezna«. Seljak je 
vičniji naprezati svoje mišice, nego li svoj um, a on — naš Ante — 
ide upravo za tim, da probudi seljački um na razmišljanje i razum 
na prosuđivanje. Ali je spreman na sve. Znade, da se od protivnika 
svojih može nadati svemu, n najmanje tomu, da ga proglase fanta¬ 
stom, a spreman je, da svojim čitateljima^ seljacima, jednu te istu 
stvar tumači tri, deset, pa i stotinu puta. A to kasnije i čini. Nje¬ 
gova je želja, da seljaštvo, koje naziva petim staležom i koje ie u 
borbu ušlo posljednje, po uspjehu bude prvo. 

Osnutkom Antinoga >:Doma« položen je temelj trećem i pos¬ 
ljednjemu hrvatskomu preporodu, koji će dovršiti djelo narodnoga 
preporoda S. K. 

ČITAJUĆI NAŠE ČASOPISE I LISTOVE 

Hrvatski seljački prosvjetni sabor održan ie u Zagrebu od 8. 
do 10. prosinca u prisutnosti članova ogranaka Seljačke Sloge, 
članova kluba ABC i prijatelja Seljačke Sloge. Ovaj je seljački 
prosvjetni kongres otvorio pozdravnim govorom g. Rudolf Herceg, 
predsjednik Seljačke Sloge, naglasivši važnost borbe protiv nepis¬ 

menosti za seljački narod. Poslije njega je prof. Martinović iscrpno 
izvijestio o radu oko pobijanja nepismenosti. Raspravljalo so 
dalje o sudovima dobrih ljudi, o zdravstvenim akcijama na selu te 
o očuvanju i obnovi seljačke kulture. Govoreći o sudovima dobrih 
ljudi, seljak Milković iz Trebarjeva istaknuo je njihovu važnost, da 
si narod sam pomaže, jer »naši fiškali su dobri Hrvati, ali su go¬ 
spoda, kad se tiče džepa«. 

G. Rudoh Herceg je na drugi dan kongresa iznio stav Seljačke 
Sioge prema školi i kazao među ostalim: 

»Škola ide za tim da ono znanje koje su stekli drugi, sakupi 
i u narod donese. Ali po nauci braće Radića i hrvatskog seljačkog 
pokreta, mi svako takvo znanje, sve ono što su drugi narodi spoz¬ 
nali i stvorili, primamo samo onda, kada se prilagodi duši i potreba¬ 
ma hrvatskog naroda. A da netko to može prilagoditi, da može pro¬ 
suditi da li je to u skladu, te tekovine vanjskoga svijeta sa shvaća¬ 
njem hrvatskog naroda, taj mora poznavati u čemu se sastoje miš¬ 
ljenje, shvaćanje i potrebe hrvatskog naroda. A to se u školama 
nije učilo. Ljudi koji su na najvišim mjestima, oni koji odgajaju i 
profesore, to nisu učili. Lako je napraviti plan. Ali onaj tko ne zna 
ne može učiti drugoga. Najprije mora sam naučiti. Zbog toga ja 
sam još u rujnu o. g. rekao: »Ako hoćemo išta da učinimo sa 
školstvom, sa gospodom hrvatskom, sa činovništvom i to s onim 
najboljim, onda oni prije moraju učiti i proučavati u čemu se sa¬ 
stoji hrvatska seljačka kultura, hrvatski seljački život, i hrvatska 
seljačka duša. 

Mi nismo formalisti. Mi se ne možemo zadovoljiti, da se sada 
kad je došla nova vlast, svakih pet minuta izgovaraju riječi hrvat¬ 
ski, seljački... Prije svega je potrebno ispitati da li je tko od tih 
učitelja i od profesora proučavao narodni život, ili ga barem sada 
proučava. Mi imamo djela Antuna Radića. Imamo smotre, kojima se 
divi vanjski svijet, ali ih naši liudi nisu proučavali. Sad je potrebno 
napraviti jedan sistem. Onda kada budemo imali dosta takvih uči¬ 
telja i profesora, kad budu napisane takve knjige, onda će se i te 
promjene moći izvršiti. 

Sad ćete razumjeti zašto sam u ime Seljačke Sloge odbio su¬ 
radnju učiteljstva kao takvoga. Ono što su oni do sada učili, veći¬ 
nom je krivo. Mi ćemo sve učiniti i Seljačka Sloga i čitav aparat 
banovine Hrvatske, odjel za prosvjetu, kako bi omogućili učiteljima 
i profesorima da sve saznaju, a kad to saznaju, onda ćemo ih moći 
primiti u Seljačku Slogu. Prije toga ne možemo preuzeti odgovor¬ 
nost za njihov rad. 

UpjDredo sa zasjedanjem kongresa priredila je seljačka pje¬ 
vačka župa »Matija Gubec« smotru seljačkih pjevačkih društava, 
koja pjevaju notalno, i sa zborovođama. Nastupilo je oko 800 pje¬ 
vača. Smotri je prisustvovao g. dr. V. Maček. 

Za žensko pravo glasa razvila se živa akcija u čitavoj zemlji 
u vezi s izradom zakona za izbore u Skupštinu, Hrv. Sabor i grad¬ 
ske općine. Održavane su brojne skupštine, na kojima su žene svih 
društvenih slojeva isticale svoje zahtjeve za jednakim socijalnim, 
ekonomskim i političkim pravima kao i muškarci. 

Glede političkih prava žena u novim zakonima iznosi »Hrv. 
Dnevnik« od 15. prosinca u svom uvodniku neke podatke iz projekta 

dra Laže Marko vica te kaže: »Projekt dra Laže Markovića ima i 
tu prednost pred bivšim izbornim zakonima, što i ženama priznaje 
pravo glasa premda u ograničenom opsegu. To bi se pravo naime 
priznavalo samo ženama s fakultetskom spremom te ženama, koje 
imaju kakvo stručno znanje i samostalno obavljaju službu ili samo¬ 
stalno vode obrt, za koji plaćaju također porez«. 

Antikomunistička izložba u Zagrebu održana je od 3. do 18. 
rujna u Umjetničkom paviljonu, s materijalom, sakupljenim u rim¬ 
skom antiteističkom sekretarijatu i uredništvu revije # »Letres de 
Rome«. Izložba je prenesena iz Ljubljane, gdje je bila otvorena 
prilikom Kongresa Krista kralja. 

Pišući o toj izložbi u mjesečniku »Život«, br. 7.. od rujna 1939., 
godine A. Wurster D. I. kaže među ostalim: 

»Međutim važnost ove izložbe nije toliko u inače vrlo intere¬ 
santnom materijalu, koliko u činjenici da je velika većina publike 
bila filokomunistički nastrojena. 

Značajna je činjenica, da je tih ljudi bilo iz svih društvenih 
slojeva, premda su radnici prevladavali. 

Moglo se sa zadovoljstvom konstatirati, da. se s mnogim tim 

— nazovimo ih tako —»komunistima« i te kako dade govoriti i kako 
im je drago kad kod »crvenih« vide, da govore s njima kao s pri¬ 
jateljima lojalno priznavajući sve, što priznati treba, to jest —- 
istinu, koja može biti neugodna i upravo jako neugodna, ali ostaje 

— istina. Radi se u glavnom o činjenicama, koje stalno i oči¬ 
gledno demantiraju nauku Crkve, i to baš od onih, koji bi nauku 
Crkve morali prvi najdosljednije u život provesti. Te neugodne či¬ 
njenice bile su glavni argumenat ad hominem, tih dobrih ljudi, koji 
bi mogli biti dobri vjernici, a bit će u danom času onaj eksploziv, 
koji će dići u zrak sa zlim i mnogo dobra, ako ini se za vremena 
ne približi i ako se za vremena ne odstrane ove činjenice, koje s 
pravom mnoge sablažnjavaju. 

Katoličke publike nije bilo mnogo. Mnogi su propustili priliku 
da se upoznaju s problemima, koji postaju danas svakim danom ak- 
tuelniji, mjesto da si prošire vidike, da odvažno pogledaju istini u 
oči. Pače su i katoličke organizacije pokazale priličnu nezaintere¬ 
siranost. 

Sve u svemu, izložba je bila kadra mnogima otvoriti oči. Po¬ 
kazati da postoje krvavo aktuelni problemi, koji su zapleteni i traže 
rješenje. A pokazati i to da dobar dio krivnje na zaoštrenosti tih pro¬ 
blema leži na nama samima«. 

Poveden je postupak za proglašenje BI. Nikole Tavelića sve¬ 
cem te su hrvatski rimokatolički biskupi boravili u tu svrhu sredi¬ 
nom studenoga u Rimu. Tu su 14. XI. izdali zajedničku poslanicu 
hrvatskom katoličkom narodu, kojom potiču Hrvate katolike, da se 
povedu za primjerom i djelima Nikole Tavelića, koji se ima pro¬ 
glasiti svetim. »Povodimo se za primjerom blaženog našeg Nikole 
Tavelića« piše »Hrvatski Dnevnik« tim povodom (20. XI.). 

Tko je bio Nikola Tavelić, kakav mu je bio život i rad, o tome 
je donijela prikaz »Hrvatska Straža« od 9. i 11. XI. 1939. iz pera 
franjevca 0. VI. Brusića. Tu se kaže među ostalim: 



»Blaženi Nikola Tavelić umro je mučeničkom smrću g. 1391. 
u Jerusolimu«. 

»Suvišno se vodi rasprava o tom, kojoj je struji pripadao — 
strožoj ili blažoj, kad o čitavom njegovom životu — 
osim nešto o njegovom mučeništvu — znademo 
veoma malo, a da ne rečemo ništa«. 

Isti pisac veli, da je Nikola Tavelić otišao u Jerusalem zato, 
jer »njegova je svrha bila da bi ondje dobio krunu mučeništva«. 
On je tu svoju želju ostvario na slijedeći način. 

»Pojavi se on dakle jednoga dana Donatom iz Perpinjana, 
Petrom iz Narbone i Stjepanom Lanich, redovnikom korsičke vi- 
karije, pred vratima turske mošeje, koja je nekad bila hram Sala- 
munov, i to u vrijeme, dok su se u njoj nevjernici nalazili na mo¬ 
litvi. Ali čim su se onamo približili, odbiju ih odande čuvari go¬ 
voreći: »Po kojem poslu ste vi došli ovamo u mošeju, kad niste 
nruhamedanci?« Ali oni im slobodno i bez straha odgovore: »Imamo 
da nešto veoma važna kažemo Kadiji, i zato nam se ne smije za¬ 
priječiti ulaz u mošeju«. Na ovo su se čuvari razgnjevili i uhvatili 
su ih i odvukli pred suca njihovog zakona. Ovomu su oni pružili 
pismo, u kojem je bila napisana latinski i arapski ova izreka: 
»Zakon Muhamedov je najgori zakon, i nevaljala je njegova vjera; 
zato propadaju u pakao za uvijeke svi oni, koji ju drže«. Ovako su 
odali svrhu, radi koje su nastojali ući u hram«. 

»Kadija je dao pozvati preda se oca gvardijana iz Brda Siona 
i dva njegova brata, kojima je, kad su došli, razjajsnio držanje mi¬ 
sionara, njihove braće, koji su se usudili ući u mošeju proklinjajući 
Muhameda. Zatim je počeo govoriti: »0 kako ste opaki i ludi! Koji 
vam je dao vlast da tako psujete našega proroka! Neka već jednom 
svrši ta vaša preuzetnost! Dakle ili porecite ono, što ste malo prije 
rekli ili se pripravite na okrutnu smrt i na najstrašnije mučenje«. 

Oni ni jesu htjeli opozvati uvrede nanešene Muhamedu, pa ih 
je kadija predao mučiteljima — »dok napokon sam narod nije za¬ 
tražio, da ih se preda smrti«. 


* 

KAKOVIH SVE PRIJATELJA IMAMO 

Kako smo se kod nekoliko ljudi već prevarili, to smo 
postali oprezniji u davanju knjiga na vjeresiju. Tako nam je 
neki g. Hrga Jure iz Koprena z. p. Unešić. (potpisuje se: 
»predsjednik Seljačke Sloge«) poslao narudžbu na nekoliko 
knjiga i javio, da skuplja pretplatu za »Izraz«. Kako nam 
nije novac slao, to smo posumnjali u njega i poslali mu opo¬ 
menu. Međutim naše pismo je vraćeno sa napomenom, »otpu¬ 
tovao u nepoznatom pravcu«. 

Pisali smo »Seljačkoj Slozi« u Kopreno i u Zagreb, ali 
nismo dobili nikakav odgovor. Hrga Jure iz Koprena duguje 
nam Din 95.—, a kako takovih, koji kasnije »otputuju« ima 
dosta, to nam na taj način dosta novaca propada i zato to 
iznašamo, da se znade, kakovih sve prijatelja imamo. 


ima i takovih 

18 VIII. o. g. dobili smo od g. Frane Kuntarića iz Ljub¬ 
ljane kartu, kojom traži 6. broj »izraza« i uplatnicu, kako b 
j ran noslati 30 dinara za pretplatu. Broj smo poslali, pret 
^ ?o 20 vm isti gospodin traži, da mu se posa- 

r e ■sssfaft srsm".: 

uasst 

4 IX o g g. Albert Mikuš iz Ljubljane je skromniji i naru 
čule knjigu »Nauka, život i tehnika« (Din 10.—) troškove po¬ 
štarine »poslat će naknadno«. Poslali smo ček. uplatnicu, ali 
noZ e Jie s^o. 10. X. o. g g,Mano Laković 
se »pretplaćuje« na »Izraz«. Trazi bi oj 7—8 a pretplatu ce 
naknadno poslati. 20. XI. »pretplaćuje« se g. Albert Mikus iz 
Liubliane isto na »Izraz«. Broj 7—9 neka mu pošaljemo, a 
novac će naskoro poslati. Čudi nas tvrdokornost g. Frana Kun¬ 
tarića, alias Maria Lakovića, alias Alberta Mikusa, jer sva ta 
»trojica« ne samo da stanuju u istoj kuci, Ljubljana, Kosov¬ 
ska 5, nego imaju posve isti rukopis(I). Doduše, dopisnice su 
kasnije pisane strojem (istim!), ali ipak je rukopis potpi¬ 
sa isti 

Iznašamo ovaj slučaj u javnost, da se vidi, kakovim se 
poteškoćama često moraju boriti naklade knjiga, i kakovim 
se sve trikovima služe stanoviti ljudi. Mi ćemo oštro i nemilo¬ 
srdno žigosati ovakove ljude u javnosti. Neka se znade, kako 
bi se stalo na put njihovom »poslu«. 


»Život i rad«, beogradski časopis, posvetio je svoj posljednji 
broj ( za srpanj — listopad) stopedesetgodišnjici Francuske revolu¬ 
cije. objavivši niz zanimljivih članaka: »Deklaracija prava čovjeka 
i građanina« — Albert Sobul: »Francuska revolucija« (historijski pre¬ 
gled) žorž Lefevr: Francuska revolucija i seljaci — Eduard 
Dolean: »Revolucija i radnički pokret« — Žan Robike: »Umjetnost 
i ukus revolucije« — Jaša Prodanović: »Hod revolucije« — Jovan 
Djonović: »Predrevolucionarna Francuska i plodovi revolucije« 
Đjordje Jovanović: »Humanizam i Francuska revolucija« itd. 


Vlasnik i izdavač: »Hrvatska Naklada«, zadruga s o. u Zagreb, 
Frankopanska ulica 7. dvor. II. Telefon 22-383. -— Odgovoini ured¬ 
nik: Josip Pa vičić, Frankopanska ulica 7. — izlazi .mje¬ 

sečno. — Godišnja pretplata 60 dinara. — Ček. Rn. 46^24. — Štam¬ 
parija »Grafika«, Zagreb, Gundulićeva ulica 24. — Za štampanju 
odgovara: Stavko Kovačić, Zagreb, Domianićeva 9. 

VJESNIK 

HRVATSKE NAKLADE", BROJ 11 


PRETPLATNICIMA »IZRAZA« 

Sa brojem 11 završujemo prvu godinu »Izraza« pa molimo sve 
*aše pretplatnike, da obnove pretplatu za 1940. godinu. Mi smo ne 
samo ispunili našu obavezu prema pretplatnicima nego je i čak pre¬ 
koračili, jer su pretplatnici dobili preko 80 strana teksta više nego 
što smo bili obvezani. Oni koji su poslali pretplatu za 12 broja, 
mogu kod obnove pretplate odbiti 5 dinara, koliko je preostalo od 
pretplate za 1939. godinu. Molimo sve naše pretplatnike, da nam a 
krugu svojih prijatelja nađu nove pretplatnike, jer što više ćemo 
imati pretplatnika, to opsežniji i sadržajno bolji će biti »Izraz«. 

^«^ RETP i- ATNI3K JE 0NAJ ’ KOJI PLAĆA UNAPRIJED! ZATO 

nemojte Čekati, da vas opominjemo radi zaostale 

PRETPLATE! 

POVJERENICIMA »IZRAZA« 

Molimo sve naše povjerenike, da nam do izlaska slijedećeg 
broja pošalju obračun za prvo godište, kako bismo mogli zaključiti 
račune. Isto tako neka nam jave, koliko komada da im u buduće 
šaljemo. Uredno obračunavanje omogućuje redovno izlaženje časo¬ 
pisa, a neuredno obračunavanje znači njegovo kočenje. Mislimo, da 
nam barem naši prijatelji ne će praviti smetnje u našem radu. 

Čitaonica »hrvatske naklade« 

Naša čitaonica je otvorena od 8/4 — 12/4 sati prije podne i 
3—7 sati poslije^ podne. U čitaonici držimo preko četrdeset 
različitih listova i časopisa. Upotreba čitaonice ie za naše zadru¬ 
gare posve besplatna. 

NAŠIM DUŽNICIMA ZA KNJIGE 

Molimo i ovim putem sve one, koji nam bilo što duguju za 
knjige, da nam što prije pošalju obračun. Knjige, za koje misle, da 
neće vise moći prodati, neka nam vrate neoštećene natrag. Neka. 
shvate, da i mi moramo da ispunjavamo naše obaveze prema dru¬ 
gima i da ništa u štampariji ne dobivamo badava. Oni, koji bilo iz 
kojeg razloga ne mogu odmah da se odazovu našem pozivu, neka 
nam barem odgovore sa par riječi, da se znamo ravnati po tome. 

Đr. Ljubomir ŽIVKOVIĆ: 

FREUD I GRAĐANSKO DRUŠTVO 

članak Dra Živkovića iz prošlog broja »Izraza« o osnivaču 
psihoanalize izdali smo posebno kao brušuru u opsegu od 16 strana. 

. ove brošure je 2 dinara. Molimo sve naše povjerenike kao 
i knjižare, da nam jave, koliko komada da im šaljemo u komisionu 
prodaju. 

NE ZABORAVITE OBNOVITI PRETPLATU! 


NABAVITE NAŠA ODLIČNA I JEFTINA 
IZDANJA: 

Knjiga Cijena 

2 DRUŠTVENI RAZVITAK HRVATA 
rasprave i eseji sveuč. prof. dra Dinka 
Tomašića, 124 strane, kartonirano Din 10.— 

3 ODRŽANJE SELJAČKOG POSJEDA, 

znanstveni rad sveuč. prof. dra Mije 
Mirkovića, 116 strana, kartonirano . „ 10.— 


4-5 MATI, roman Maksima Gorkog, 378 

strana, kartonirano. 

7.8 »FLACIUS«, studija dra Mije Mirkovi¬ 
ća o jednom zaslužnom Hrvatu XVI. 
stoljeća, 213 strana, kartonirano . . 

9 IZRAELOV IZLAZAK I DRUGE LE¬ 
GENDE, novele Augusta Cesarca, 154 

strane, kartonirano. 

ZDRAVLJE I DRUŠTVO, socijalno 
medicin. razmatranja poznatog struč¬ 
njaka sveuč. prof. dra Andrije Štam¬ 
para, 276 str. sa 40 slika (post. D 3.—) 

IZDANJA NAŠIH ZADRUGARA: 

POLETARCI, roman Josipa Pavičića, 

173 str., kartonirano. 

KOLIBA U VRBIKU, novele Josipa 
Pavičića, 128 str., kartonirano . . . 

ZBORNIK HRVATSKIH SELJAKA H. 
iz god. 1938., 232 str., broš. Din 10.—, 
uvezano. 

Poštarina za knjigu iznosi Din 1.—; za dvobroj Din 2.— 
Za svaku zadružnu knjigu možete nabaviti presvlaku od 
umjetne kože za Din 12 .— 


Novac se šalje uplatnicom Poštanske štedionice, koju 
možete dobiti na svakoj pošti, na čekovni račun 
broj 46.824 

HRVATSKA NAKLADA, ZAGREB 

FRANKOPANSKA 7 









